Govedarica ostaje na čelu SDS-a - Narod.ba\nNa Skupštini SDS-a koja će biti održana u subotu, 15. decembra u Banjaluci, neće doći do smjene stranačkog rukovodstva niti će lider SDS-a Vukota Govedarica prepustiti predsjedničku fotelju nekom drugom iz vrha te stranke, saznaje “Insajder”.\n– Iako su pojedini mediji nedavno najavljivali “dramatičnu” Skupštinu SDS-a na kojoj bi, navodno, moglo čak i da dođe do smjene Vukote Govedarice i dolaska na njegovo mjesto nekog drugog stranačkog funkcionera, to se u subotu neće dogoditi.\nVjerovatno je da će na Skupštini biti zahtjeva za kolektivnim podnošenjem ostavki svih članova Predsjedništva SDS-a, pa tako i stranačkog šefa, ali do bilo kakvih promjena u vrhu stranke neće doći prije Izborne skupštine, koja bi, kako je planirano, trebalo da se održi tek negdje na proljeće 2019. godine – ističu naši sagovornici.\n– Budući da u januaru zbog praznika neće biti mnogo unutarstranačkih aktivnosti, a da je za organizaciju izbora ipak potrebno određeno vrijeme, najrealnije je da Izborna skupština SDS-a bude održana negdje početkom aprila. Tek tada će biti izabrano novo stranačko rukovodstvo, što ne isključuje mogućnost da Govedarica ostane na čelu SDS-a – tvrde naši izvori.\nNezvanični izvori “BN TV”, nagovještavaju da bi moglo biti još iskakanja iz SDS-a i to onih funkcionera koji su se zalagali za koaliciju sa SNSD-om Milorada Dodika.\nTi izvori tvrde, da u SDS-u ima još pojedinaca koji “šuruju” sa Dodikom i kome su obećali da će doći do promjene u vrhu stranke, ali i kursa politike, koja bi SDS uvela u vladu SNSD-a.\n“Tu struju predvode neki članovi Predsjedništva SDS-a, ali su u znatnoj manjini, zbog čega im je i cijena pala kod Dodika, pa se može očekivati, po uzoru na DNS-a, da narednih dana bude javnog nezadovoljstva pa i navodnih kolektivnih napuštanja stranke kako bi se izazvali veći potresi u toj stranci”, tvrde ti izvori, piše “BN“.\nIzvor: Haber.ba / BN


Za početak preslišane večite rivalke – KKŽ Crvena zvezda – KŽK Partizan 79:69 – www.samocrvenazvezda.com\nZa početak preslišane večite rivalke – KKŽ Crvena zvezda – KŽK Partizan 79:69\n01/10/2018 Samo Crvena Zvezda\t0 Comments\nKKŽ Crvena zvezda ostvario je pobedu na otvaranju sezone, u 1.kolu Prve ženske košarkaške lige Srbije. Crvena zvezda je slavila u derbiju protiv KŽK Partizan 1953 u hali „Vizura“ u Zemunu, 79-69 (24-17, 23-15, 8-20, 24-17).\nAleksandra Katanić, Ivana Katanić, Snežana Bogićević, Mina Đorđević i Milica Bojović startna petorka Crvene zvezde koja je otvorila novu sezonu i utakmicu, čiji je početak protekao u ispitivanju snaga. Izjednačena borba, nijedna ekipa nije uspela da se odlepi i napravi razliku do kraja prvog kvartala, kada je šampion Srbije serijom 6-0 došao do +7, (17-24).\nU drugom poluvremenu, nastavile su crveno-bele u istom ritmu i serijom 11-0 došle do dvocifrene prednosti, a poenima Mine Đorđević sa penala i do najveće prednosti na susretu, +17 (27-44). Do kraja poluvremena domaća ekipa je uspela samo da smanji prednost dama sa Malog Kalemegdana, koje je završeno trojkom Nevene Naumčev u poslednjem napadu, (32-47).\nTreći period je pripao crno-belima, koji su iskoristili kontrolu skoka i preko poena iz drugog napada potpuno se vratile u meč. Crvena zvezda je uspela da dođe i održava u početku maksimalnu prednost od 17 poena preko Snežane Bogićević, ali usledile su dve serije finaliste plej-ofa i osvajača Kupa Milana Cige Vasojevića kojima su totalno istopile prednost Zvezde. Prvom serijom 9-2 spustili su prednost ispod dvocifrene razlike, a serijom 7-0 stigli do minus tri pred poslednju četvrtinu, 52-55.\nMilica Inđić i Ivanka Matić su donele potpuni preokret i vođstvo svom timu, a Zvezda je odgovorila serijom 7-0. Ključni detalj meča delo je Nevene Naumčev u 36.minutu, jako bitna trojka, zatim iskorišćena dva penala u narednom napadu za 61-69, i prednost koju su crveno-bele kontrolisale i povećale do kraja meča.\n13 promena vođstva, ali nije bilo promena do kraja, Partizan nije ugrozio Zvezdinu prednost, a Snežana Bogićević je u poslednjem minutu postavila konačnih 79-69.\nNajefikasnija je bila Mina Đorđević sa 22 poena, Aleksandra Katanić je ubacila 16. Odlična rola Sneže Bogićević, dabl-dabl ostvarenje – 15 poena uz 10 skokova. Na drugoj strani, Ivanka Matić je ostvarila dabl-dabl, 17 poena i 14 skokova.\nCrvena zvezda u sredu dočekuje Beroe na startu nove sezone WABA lige, dok u domaćem šampionatu narednog vikenda u Beograd dolazi Bor.\nKKŽ Crvena zvezda: I.Katanić 4 (2ukl), Tešić, Bogićević 15 (10sk 4as 2ukl), Zukanović (2ukl), A.Katanić 16 (7sk 4as 2ukl), Dešić, Naumčev 8 (3sk), Bojović 7 (2sk 2as), Čubra, Đorđević 22 (6sk), Mišeljić 4 (2sk), Vulović 3. Trener: Dragan Vuković\n← Milojević : Uvek teško protiv Lučanaca, okrećemo se PSG-u\nPočinje EuroCup, karte za meč sa ULM-om u prodaji →\n19/07/2018 samocrvenazvezda 0


Kako strani mediji komentarišu izbore u Srbiji? - Novi Standard\nU izveštajima se ističe da je SNS stekao ogromnu većinu u parlamentu i smatra da je „takvoj pobedi doprineo bojkot glavnih opozicionih stranaka“\nFrancuski mediji danas prenose izjavu Aleksandra Vučića da je njegova stranka SNS ostvarila na izborima istorijsku pobedu, dok opozicija, koja je pozivala na bojkot, to osuđuje kao skretanje u autoritarizam. U izveštajima se ističe da je SNS stekao ogromnu većinu u parlamentu i smatra da je „takvoj pobedi doprineo bojkot glavnih opozicionih stranaka koje su tvrdile da su slobodni izbori bili nemogući zbog urušavanja demokratije i stanja u medijima”, piše list Mond.\nPoslovni dnevnik Lezeko daje i ocenu Florijana Bibera, stručnjaka za Balkan na Univerzitetu u Gracu, da je „uprkos prividu veliki gubitnik izbora SNS, jer bez opozicije ta vladajuća stranka može izgledati manje legitimna nego ikad”.\nLezeko ističe da srpski predsednik Vučić „može da računa na važne saveznike na međunarodnoj pozornici, jer osim Kine i Rusije, Vučića podržava Zapad koji smatra da je on sposoban da reši spor s Kosovom”. Dodaje se da je Vučić „upozorio da će dani i nedelje koji dolaze biti teški, posebno kad je reč o Kosovu”.\nFrancuska međunarodna TV mreža „Frans 24” navodi da su izbori bili „plebiscit za predsednikovu stranku” koja je stekla ogromnu većinu u parlamentu i „tanušnom učinila opoziciju koja kaže da je sad stvorena autoritarna vlast”.\nEvropska TV mreža „Juronjuz” na francuskom jeziku ocenila je da se „Evropska unija našla uklještena između opozicije, koja je pozivala na bojkot i vladajuće stranke od koje se očekuje da ispuni izborna obećanja, uključujući jačanje raspoloženja za evropske integracije u zemlji koja je politički veoma podeljena”, prenosi Beta.\nBLUMBERG, KOMERSANT I POLITIKO O IZBORIMA\nKomersant navodi da je Vučić jačao svoje pozicije igrajući te na evropsku, te na rusku kartu i da je odbacivao upozorenja da mu je sedenje na dve stolice rizično, a da je čak privukao i kinesku stolicu.\n„I sada kosovski izbor preti da razruši Vučićevu konstrukciju. Ako se to dogodi, neće mu biti jednostavno da ostane u fotelji predsednika Srbije“, zaključuje Komersant .\nVladajuća Srpska napredna stranka, kako navode, ostvarila je veliku pobedu na prvim izborima u Evropi nakon relaksacija mera uvedenih zbog koronavirusa. Politiko ocenjuje da je i srpska opozicija odbranila svoj stav da bojkotuje izbore jer je izlaznost bila oko 49 odsto, što je oko sedam manje nego na izborima 2016. godine\nIzvor Beta/N1, 22. jun 2020.\nTUSK ČESTITAO VUČIĆU\nPredsednik Evropskog saveta Donald Tusk čestitao je danas predsedniku Srbije i njegovoj stranci pobedu na jučerašnjim izborima.\n– Čestitke SNS-u i predsedniku Vučiću. Ovo je dokaz poverenja građana i vaše efikasnosti. Iskoristite ovaj uspeh za evropski put Srbije i za dobro svih ljudi i onih poraženih. Što je veća moć, veća je odgovornost – napisao je evropski zvaničnik na Tviteru.\nPodećamo, SNS je odnela ubedljivu pobedu na jučerašnjim izborima, osvojivši 61,2 odsto prema poslednjim podacima Republičke izborne komisije.\nIzvor Blic, 22. jun 2020.\nNa svom Instagram profilu Orban je napisao: „Čestitam, Aleksandre! Čestitam, SNS!“\nSa profila „buducnostsrbijeav“ ubrzo je stigao odgovor: „Hvala, moj dragi prijatelju!“\nU Srbiji su 21. juna održani parlamentarni, pokrajinski i lokalni izbori. Građani su glasali za nov sastav Skupštine Srbije, Autonomne pokrajine Vojvodine i više lokalnih samouprava.\nPreporučujemoAleksandar VučićViktor OrbanDonald Tuskizbori 2020reakcijeSNSSrbijaSrpska napredna strankastrani mediji


KK Radnički FMP - Blic Sport\nZvezda prekomandovala Radetića u Radnički FMP\nDoskorašnji košarkaš Crvene zvezde Bojan Radetić karijeru će nastaviti u ekipi Radnički FMP, saopštili su crveno-beli.\nJovanović: Preusmeravamo sve svoje snage, energiju i motive na odbranu titule\nNakon kraće pauze u domaćem šampionatu, košarkaši Partizana nastavljaju put ka odbrani titule a u 10. kolu Agroživ Superlige Srbije crno-beli gostuju ekipi Radničkog FMP u utorak od 18 časova.\nRadnički FMP iznenadio Vojvodinu u Železniku\nRadnički FMP je u svojoj dvorani u Železniku bio bolji od Vojvodine sa 94:73 (19:19, 27:21, 22:20, 26:13).\nRadnički FMP lider košarkaške Superlige\nKošarkaši Radničkog FMP savladali su na domaćem terenu u Železniku ekipu Mega Vizure sa 90:73 (26:21, 22:24, 19:9, 23:19), u prvoj utakmici drugog kola Superlige Srbije.\nRadnički FMP ponovo osvojio Kup KSS\nKošarkaši Radničkog FMP-a drugu godinu za redom osvojili su Kup KSS. Oni su u finalu savladali Metalac iz Valjeva rezultatom 82:77 i to posle produžetka.\nMega Vizura bolja od Radničkog FMP\nMega Vizura pobedila je Radnički FMP u Železniku sa 79:77 (24:14, 22:19, 16:19, 17:25) u prvoj utakmici 11. kola Košarkaške lige Srbije (KLS).


S neba pao sanduk na kuću, ostali zaprepašćeni kad su videli šta je unutra\nA. J. 16. jula 2021. 21:53\nSanduk pun kokaina slučajno je sleteo iz aviona na solarni panel jedne kuće na ostrvu Sardinije u Italiji. Četiri meseca nakon ovog incidenta, policija je uspela da identifikuje pilota koji je izveo ovaj neuspešni manevar i uhapsi ga ovoga utorka.\n– Na Sardiniji pada kiša kokaina, pisali su italijanski mediji o događaju s kraja marta ove godine, prenosi The Guardian. Sanduk napunjen s 8,5 kilograma kokaina trebao je da sleti u ruke dilera u gradiću Baratili San Pietro, ali slučajno se našao u dvorištu jedne kuće i razbio solarni panel.\n– Čuli smo jak udarac i odmah smo pozvali policiju koja je pronašla ovaj sanduk pun kokaina, opisali su vlasnici kuće u martu ovaj događaj, a da je kokain sleteo u ‘prave ruke’, njegova bi vrednost na tržištu iznosila oko devet miliona evra.\nPolicija je otkrila da je avion poleteo iz Rima, a na 20 minuta nestao je s radara – tačno u vreme kada je radio krugove iznad gradića kako bi bacio robu.\nUz pomoć nadzornih kamera i svedoka otkriveno je da je pilot 28-godišnji Frančesco Rico iz Rima koji je inače prevozio bogataše avionom, a uhapšen je u luci Kaljari Elmas nakon povratka iz Nemačke.\nUrnebesna reakcija policijskog psa na reč „kokain“ (video)


Gimnaziji Evropska oznaka kvaliteta | Banjaluka.net\nGimnaziji Evropska oznaka kvaliteta\nGimnaziji je dodijeljena Evropska oznaka kvaliteta za izuzetan rad u eTwinning projektu “Waves of tolerance” – “Valovi tolerancije”.\nKako su naveli iz Gimnazije, rad i angažman učenika Nikole Granolića, Milana Ignjatića, Đorđa Šukala i Filipa Dragojlovića iz II-6 odjeljenja kao i profesorice Tatjane Jurić u ovom projektu priznat je na evropskom nivou.\nCiljevi projekta su bili razvijanje tolerancije kroz upoznavanje različitih kultura, proširivanje vidika i podsticanje pojedinaca da stvaraju atmosferu tolerancije i prihvatanja različitosti u svojim društvima.\nIdeja o pokretanju projekta o toleranciji između zemalja Mediterana je osmišljena još u aprilu 2015. godine na eTwinning konferenciji na Kipru kojoj je prisustvovala profesorica Jurić, a projekat je realizovan u toku školske 2016/2017. godine između škola u Portugalu, Italiji, Kipru, Malti, Sloveniji i Gimnazije.


Marija Šerifović: Popoviću, ostaješ bez člana žirija – Tračara\npiše Tracara.com 13. 08. 2020., 23:26\nMarija Šerifović planira povratak iz Amerike u Srbiju ali zbog uvedenih mera zabrane usled pandemije, postoji mogućnost da će pevačicu zadržati u karantinu.\nBudući da slede snimanja nove sezone takmičenja “Zvezde Granda”, ona je na vreme, i to javno, obavestila Sašu Popovića da postoji mogućnost da će u početku ostati bez jednog člana žirija.\n“Ovom prilikom želela bih da pozdravim sve i da obavestim da najverovatnije sledi karantin zbog povratka kući… I da obavestim Sašu Popovića da je ostao bez člana žirija. Tako da, braćo i sestre, vidimo se nekada kad Covid prođe”, rekla je pevačica u video snimku na Instagramu, u kojem je glumila kako svira harmoniku, prenosi Nova.\nPodsetimo, snimanje emisije Zvezde Granda prekinuto je zbog korone, potom nastavljeno ali sezona nije završena, objavljeno je u saopštenju u maju.\n„Zbog letnje pauze sezona neće biti završena u junu kao prethodnih godina, već će se nastaviti u septembru budući da imamo vrsne kandidate iz regiona i sveta koji su se do sad predstavili. Mentori će vredno raditi sa svim učesnicima kako bi se na jesen ’Zvezde Granda’ nastavile tamo gde ih je i zadesila pandemija korona virusa“, kažu u „Grand produkciji“.\nmarija serifovicsaša popovićzvezde granda\nPrethodna vest Romanina majka: Da je kriva, trunula bi u zatvoru\nNaredna vest Sofija Milošević objavila fotku i napisala da je kit, internet je napao


Šta brine Angelu Merkel? | WebTribune\nHome U FOKUSU Šta brine Angelu Merkel?\nNemačka kancelarka Angela Merkel izrazila je danas zabrinutost zbog sporosti razgovora o pristupu vakcini protiv koronavirusa najsiromašnijim zemljama.\nLideri G20 obećali su danas na kraju samita da će učiniti sve kako bi obezbedili “jednak” pristup vakcini protiv korona virusa.\nMedjutim, u budžetu Globalne alijanse za vakcine i imunizaciju (Gavi) koja upravlja programom Kovaks (Covax) Svetske zdravstvene organizacije (SZO) o raspodeli buduće vakcine protiv korona virusa, nedostaje još 3,8 milijardi evra.\n“Najvažnije je da Kovaks počne pregovore sa proizvodjačima vakcina koristeći novac koji je već prikupio”, rekla je Angela Merkel.\nLideri G20 su na kraju samita u organizaciji Saudijske Arabije naveli da “u potpunosti podržavaju” mehanizme koje je uspostavila SZO u borbi protiv epidemije korona virusa, a koja podrazumeva da vakcina ne bude samo pristupačna najbogatijim zemljama.


Izvor: Radio Televizija Vojvodine, 28.Feb.2020, 15:41 (ažurirano 02.Apr.2020.)\nPredsednik Srbije Aleksandar Vučić ocenio je danas da je najava o delimičnom ukidanju taksi novi trik Aljbina Kurtija i da je izaslanik SAD Ričard Grenel potpuno u pravu kada kaže da SAD ne podržavaju "polumere" kosovskog premijera.\n"Dan uoči moje posete SAD smislio je da ukida takse, da ja ne bih imao temu tamo. Smislio je da će se takse ukinuti dan pre mog boravka u Berlinu, sedam dana pre njegovog i dva dana pre velikog samita u Beču", prokomentarisao je Vučić, kako >> Pročitaj celu vest na sajtu Radio Televizija Vojvodine << kaže, pokušaj Kurtijeve prevare.\nSmislio je Kurti, dodaje Vučić, da ukine takse na sirovine, zato što pšenicu dobija jeftinije od Severne Makedonije, jer to traže albanski biznismeni, kako bi mogli da prave jeftinije testo.\n"Kada budu ukinuli takse, razgovaraćemo, a do tada strpljivost i trpeljivost", rekao je Vučić.\nOn je nakon obilaska renovirane škole "Momčilo Nastasijević" u Gornjem Milanovcu, odgovarajući na pitanje da li je za Srbiju dobro što su SAD toliko zainteresovane za rešavanje kosovskog pitanja, dok EU podržava odluku o delimičnom ukidanju taksi, ukazao da niko od srpskih državnih organa nije reagovao na Kurtija, zato što su, kako kaže, želeli da pogledaju sve što je rečeno da bi mogli da ocene na pravilan način.\n"Nismo žurili kao neki, ni kao neki mediji koji su iznosili kako je neko podvio rep i učinio nešto Srbiji. To je netačno", poručio je on.\nRadio Televizija Vojvodine: Grenel: Ne podržavamo polumere Kurtija\nBlic: "TAKSE MORAJU BITI POTPUNO UKINUTE" Grenel: Ne podržavamo polumere Kurtija\nVečernje novosti: Grenel: Kurti pravi ozbiljnu grešku, takse moraju biti potpuno ukinute\nBlic: Hiseni: Kurtijeva najava o taksama je politički manevar za odlaganje dijaloga


Turski čvor - Iračka kriza - Nedeljnik Vreme\n26. 2. 2003. / 15.57\nPosao je izgleda dogovoren, ali Ankara do poslednjeg trenutka odbija da provuče kroz parlament odobrenje za saradnju sa SAD u ratu protiv Iraka. Uslov: da sve, do poslednjeg zareza, dobije crno na belo, uključujući detalje tipa – ko će plaćati identifikacione kartice za oko 40.000 američkih vojnika na njenoj teritoriji, ali i ko će razoružavati Kurde. Da ne bi posle bilo kao posle Zalivskog rata…\nDok ovaj tekst ide u štampu, u utorak, turski parlament se sprema za zasedanje posle osmočasovne sednice Kabineta na kojoj je premijer Abdulah Gul izneo rezultate pregovora sa Vašingtonom. Oni se samo na prvi pogled odnose na pokrivanje ekonomske štete paketom "pomoći" od šest milijardi dolara bespovratno, i garancijama za kredite od oko 20 milijardi.\nSTRATEŠKA TAČKA: Konvoj nafte ka putnom pravcu između Turske i Iraka\nNOVI LEGITIMITET: Po temama kojima se bavi, turska uloga u pripremama za rat protiv Iraka – u koji ide uprkos svom javnom mnjenju – dobija gotovo istorijske dimenzije jer direktno pregovara i traži pismene garancije o budućem uređenju zemlje protiv koje će se voditi rat. I više od toga – pregovori se, prvi put nakon pada Berlinskog zida, odnose i na pitanje granica, tabu teme koju međunarodna zajednica jeste otvarala (na jugoslovenskoj krizi, na primer), ali odgovor koji im je sistematski ostavljala u sivoj zoni između legalnosti i legitimnosti, najčešće u formi "protektorata". U tom svetlu, osim "bitke za (ostatke) UN" i prekrajanja odnosa snaga i uticaja na Bliskom istoku, rat protiv Iraka može doneti i prvi pokušaj postavljanja novih osnova legitimiteta za utvrđivanje međunarodnih granica. Prvi korak je već učinjen dogovorom Ankare i Vašingtona kojim se Turskoj odobrava de facto okupacija severnog Iraka.\nOno što je za sada izvesno jeste da obe saveznice – i Turska i SAD – insistiraju na održanju postratovske teritorijalne celovitosti Iraka, i pregovaraju o uslovima. Cela stvar, međutim, može lako izmaći kontroli, koliko zbog aspiracija Šiita na jugu, Kurda na severu, i eventualnog mešanja Irana – koji je već poslao nekoliko hiljada trupa preko granice, poručujući da u kalkulacijama treba računati i na Teheran.\nU praksi, to izgleda ovako: da bi obezbedila ono što smatra svojim bezbednosnim interesima, turska islamistička vlada, pod vođstvom mnogo iskusnijeg – i tvrdog – vojnog establišmenta iz senke, traži garancije da nezavisna kurdska država na teritoriji Iraka neće biti proglašena, da će Amerikanci posle rata razoružati Kurde koje sada naoružavaju da bi igrali ulogu pešadije, i da će Amerikanci zauzeti gradove Mosul i Kirkuk, koji daju oko 40 odsto iračke nafte. Podrazumeva se da Turska traži "slobodnu" zonu od oko 20 kilometara unutar Iraka kako bi njene trupe mogle da kontrolišu situaciju, uz zvanično obrazloženje – da spreči talas kurdskih izbeglica. Posle Zalivskog rata 1991, oni su, naoružani takođe američkim oružjem, provalili preko turske jugoistočne granice tražeći utočište kod plemenski i rođački bliskih turskih Kurda, i doprineli radikalizaciji situacije. Turska je potom provela većinu devedesetih u brutalnom suzbijanju pokreta za nezavisnost, okončanog 1999. hapšenjem lidera najradikalnije PKK Abdulaha Očalana.\nZA SVAKI SLUČAJ: Šatorsko naselje za potencijalne kurdske izbeglice\n"CEPKANjE" KURDA: Irački Kurdi su u međuvremenu uživali teritorijalnu samoupravu i period relativnog prosperita pošto od 1991. žive pod zaštitom američke i britanske "no-fly" zone, a 1997. su rivalske frakcije sklopile i međusobno primirje. To ne znači i da su odustali od sna o nezavisnosti naroda podeljenog u četiri države (uključujući Iran i Siriju).\nDa bi se iskušenja nezavisnosti kod kurdskog naroda smanjila na minimum koji se može kontrolisati, Ankara traži od Vašingtona da bilo kakvo buduće federalno uređenje Iraka bude na geografskim, a ne na nacionalnim osnovama. Da postoji samo jedna legalna armija a da gerilci tri glavne kurdske frakcije budu razoružani. Upravo imajući u vidu rascepkanost kurdskog pokreta u Iraku, skeptici smatraju da su male šanse za njihovo ujedinjenje u čvrst politički pokret ali prilike za provokaciju ne manjkaju…\nDok jednim okom merkaju Sadama Huseina i režim koji je u regionu sprovodio nasilnu arabizaciju da bi promenio nacionalni sastav, irački Kurdi imaju drugo oko okrenuto prema Turskoj. Da bi izbegli da se nađu između čekića i nakovnja, i pošto još uvek ne znaju američke namere, kurdski lideri su ponudili Vašingtonu potpisivanje međusobnog dogovora o tome da neće tražiti nezavisnost, i da će sprečiti svoje gerilce da zauzmu strateški Kirkuk i Mosul. Osim nafte, ovi gradovi predstavljaju još jedan nerašćišćen ostatak raspada Otomanskog carstva i Turska se poziva na sporazume iz tridesetih godina prošlog veka prema kojima je trebalo da dobije učešće u eksploataciji. Nalazišta, međutim, kontroliše Bagdad, ali su na kurdskoj teritoriji, koji na njih polažu istorijsko pravo – kao i manjinski Turkmeni koji imaju dobre veze sa Ankarom…\nS obzirom na sve faktore, američko-turski deal se može pokazati ne samo nedovoljnim da spreči nekontrolisani rast bilo čijih apetita u žaru i neredu rata, nego može i inicirati "građanski rat" koji bi mogao da nadživi pad režima u Bagdadu. Vašington smatra naftna nalazišta "narodnim dobrom" svih Iračana, a ne Kurda, Šiita, Turkmena ili bilo koga, i u tom duhu se obavezuje da će američke trupe štititi "nezavisnost" naftnih izvora. Turska se, za sada, sa tim slaže i upravo to i traži, ali pitanje koje postavljaju posmatrači odnosi se na situaciju u kojoj se američke trupe povlače posle brzog rata, a ostaju turske, koje su, uostalom, sve vreme manje ili više prisutne, nezvanično.\nTVRĐENjE PAZARA: Iako je premijer Gul jasno rekao da Tursku ne zanima severni Irak i njegova nafta, nego prvenstveno humanitarni problem – dakle prevencija talasa izbeglica, najavio je da će Ankara potraživati svoj procenat iz Kirkuka na osnovu starih sporazuma. Zvaničnici u Ankari nagoveštavaju da bi turske trupe mogle da se povuku iz Iraka u roku od godinu dana ali jedino ako budu zadovoljne načinom na koji su Amerikanci regulisali kontrolu naftnih nalazišta. Šef diplomatije Jašar Jakiš nije bio konkretan u vezi sa veličinom turskih vojnih snaga koje će ući u severni Irak jer je jasno rekao da će ih biti više nego Amerikanaca. Deo dogovora – na razočaranje Kurda – jeste i da Turci budu pod komandom svog generala, a koordinacija između Turaka sa južne strane granice, u Iraku, i Amerikanaca sa severne, u Turskoj, ići će preko kurdskog grada Dijarbakira na jugoistoku zemlje. Pazar ide i korak dalje, sudeći po tome da je Vašington prihvatio i civilnu tursku ulogu u postratovskom Iraku, odobravajući učešće turskih predstavnika u prelaznoj administraciji.\nŠirakov afrički odjek\nDvodnevni francusko-afrički samit što je krajem prošloga tjedna održan u Parizu u normalnim bi vremenima ostao tek događaj koji zanima jedino vanjskopolitičke urednike na muci s novinskim temama. Iračka kriza i oštra francusko-anglosaksonska konfrontacija učinila je da i ova redovita smotra afričkih pustih želja i francuskih dobrih namjera postane zanimljiv međunarodni skup. Samit je završen usvajanjem zajedničke deklaracije u kojoj je podržano francusko stajalište oko iračke krize – nastavak rada međunarodnih inspektora – i naglašeno kako "postoji alternativa ratu". To ima posebnu težinu jer od 52 zemlje prisutne na pariškom samitu tri su privremene članice Vijeća sigurnosti: Gvineja, Angola i Kamerun. U staklenoj palači na Ist Riveru odvija se zakulisna borba za svaki glas, pa i za ova tri afrička (zajedno s glasovima još preostale tri neodlučne zemlje Meksiko, Čile i Pakistan). Prema diplomatskoj aritmetici, Francuskoj su dovoljna dva glasa od šest neodlučnih pa da izvojuje pobjedu u Vijeću sigurnosti (uz očekivanu podršku Njemačke, Rusije, Kine i Sirije), dok Vašington mora pridobiti čak njih pet da bi ostvario potrebnu većinu od devet glasova (uz osiguranu podršku Velike Britanije, Španjolske i Bugarske).\nFrancuski predsjednik Žak Širak postigao je tako još jednu diplomatsku pobjedu, postavši advokat i tumač interesa Afrike na međunarodnoj sceni, ili kako se to na "engleskom" kaže – u verziji odveć ozbiljnog londonskog "Financial Timesa" – "Francuska je kidnapirala evropsku politiku prema Africi".\nIpak, najveći bijes s druge strane Lamanša izazvao je Širakov poziv predsjedniku Zimbabvea Robertu Mugabeu da prisustvuje francusko-afričkom samitu. Nakon što je Zimbabve isključen iz članstva Komonvelta, Evropska je unija, na nagovor Londona, zabranila Mugabeu i desecima drugih visokih zimbabveanskih dužnosnika boravak na terotoriji zemalja Petnaestorice. U paketu tih sankcija nalazi se i embargo na izvoz oružja ili zamrzavanje imovine u evropskim bankama. Odluka Francuske da pozove predsjednika Mugabea objašnjava se željom da se Afrika predstavi u punom sastavu na ovom skupu. Razlog posve opravdan, jer je u znak solidarnosti s Mugabeom prijetio bojkot skupa od strane petnaestak šefova država ili vlada. Često se, naime, zaboravlja da Mugabe nije toliko omrznut u Africi kao na Starom kontinentu. Kad je prije godinu dana u Johanesburgu održan Samit Zemlja, britanski je premijer Toni Bler dočekan zvižducima, dočim su Mugabeu njegove afričke kolege priredile prave ovacije. Da se ne bi morali slikati s predsjednikom Zimbabvea – grupni portret s "najnečasnijim diktatorom" (londonski "Times") – evropska su Petnaestorica, upravo u vrijeme pariškoga skupa, odlučila odložiti drugi samit Evropa–Afrika što se početkom aprila trebao održati u Lisabonu.\nIako je na dnevnom redu dominiralo pitanje koje se na nemuštom diplomatskom jeziku zove Nepad (Novo partnerstvo za razvitak Afrike), te mirovni proces u Obali Bjelokosti, francusko-afrički samit promatran je ponajviše iz ugla iračke krize, te se stoga lako suglasiti s ocjenom pariškoga "Le Mondea" kako se "na pariškom samitu čuo afrički odjek francuskog govora o Iraku". Izvan konteksta iračke krize, doista, teško bi bilo i zamisliti da bi Pariz "na svoju ruku" pozvao Mugabea i izigrao evropske sankcije. Ipak, "afrički odjek" francuskog protivljenja ratu u Iraku čini se Parizu značajnijim od bijesa što se razlio po britanskim medijima ili od ljutnje bijelih farmera i ostalih nevladinih organizacija.\nKuala Lumpur: Nesvrstani protiv rata\nNa samitu Pokreta nesvrstanih u Kuala Lumpuru u Maleziji okupili su se kraljevi, predsednici i premijeri 116 država, koliko ih je danas u sastavu pokreta. Predstavnici nesvrstanih zemalja izrazili su protivljenje ratu protiv Iraka i založili se za veću ulogu Ujedinjenih nacija u rešavanju svetskih kriza.\n"Rat mora biti zabranjen, rat je izraz primitivnosti", izjavio je domaćin, maležanski premijer Mahatir Mohamed, i dodao da svi moraju da se razoružaju. Samitu je prisustvovao i potpredsednik Iraka Taha Jasim Ramadan, koji je isprva bio oduševljen podrškom koju je Irak dobio na samitu. I generalni sekretar UN-a Kofi Anan izjavio je da se rat još može izbeći. Međutim, predstavnici članica pokreta nisu propustili priliku da apeluju da se irački predsednik razoruža, pa je zvanični Irak naposletku izrazio razočaranost time što je samit pokazao nedovoljnu solidarnost sa arapskim svetom. Samit je, zapravo, više bio antiamerički nego proirački, što je ozlojedilo iračkog lidera. "Ne smemo dozvoliti da jedna država bude svetski policajac, a ponajmanje da sama odlučuje kakve će akcije da preduzima i kada", izjavio je maležanski premijer, a njegov stav su kasnije podržali svi predstavnici ove organizacije u čijem su sastavu dve trećine članica Ujedinjenih nacija. Jedina zemlja koja je dala bezrezervnu podršku Iraku, bez obzira na nalaze inspektora UN-a, bila je Sirija, koja je pored Angole, Gvineje, Pakistana, Čilea i Kameruna, ujedno i članica Saveta bezbednosti UN-a po principu rotacije. Samit, međutim, nije otklonio stare podele koje vladaju među članicama pokreta, pa su pakistanski i indijski lider izmenjali oštre reči zbog spora oko Kašmira. Na zadovoljstvo Severne Koreje, samit se uzdržao od javnog kritikovanja ove komunističke diktature zbog istupanja iz Sporazuma o neširenju nuklearnog naoružanja.


Energyobserver - EVROPSKA KOMISIJA NAJAVILA ZABRANU KAVEZA NA FARMAMA\nEvropska komisija odlučila je da podrži građansku inicijativu kojom se traži zabrana kaveza za životinje koje se uzgajaju na farmama. Komisija je najavila da bi zabrana, kao deo revizije zakonodavstva o dobrobiti životinja, mogla da stupi na snagu 2027. godine.\nIako se važeće zakonodavstvo Evropske unije o zaštiti životinja primenjuje na sve životinje iz uzgoja, pravilima o držanju u kavezu za sada su obuhvaćene samo kokoši nosilje, tovni pilići, krmače i telad.\nKomisija se u odgovoru na evropsku građansku inicijativu obavezala da će do kraja 2023. usvojiti predlog zakona o postepenom ukidanju i konačnoj zabrani upotrebe kaveza za sve životinje navedene u inicijativi, saopštila je Komisija.\nPredlog će se, kako se navodi, pored životinja već obuhvaćenih zakonodavstvom, odnositi i na kuniće, mlade kokoši, roditeljska jata peradi, prepelice, patke i guske.\nZa te je životinje Komisija od Evropske agencije za bezbednost hrane (EFSA) već zatražila dopunu postojećih naučnih dokaza kako bi se utvrdili uslovi potrebni za zabranu kaveza.\nKomisija je navela i da će, kako bi se omogućio uravnotežen i ekonomski održiv prelazak na uzgoj životinja bez kaveza i kako bi poljoprivrednici mogli da se prilagode novim standardima, biti obezbeđena finansijska podrška i subvencije.\nPored toga, državama članicama će biti omogućeno da u tu svrhu koriste i sredstva iz Fonda za pravednu tranziciju (JTF) i iz Mehanizma za oporavak i otpornost.\nFond za pravednu tranziciju osnovan je kao instrument koji treba da pomogne regionima EU da bez društvenih i ekonomskih potresa pređu na održivi razvoj i zelenu ekonomiju.\nPošto će zbog prestanka upotrebe kaveza biti potrebne promene postojećih poljoprivrednih sistema, komisija je najavila i da će najkasnije do početka 2022. održati javnu raspravu, a zatim do kraja te godine obaviti i procenu društveno-ekonomskih i ekoloških posledica mera koje namerava da preduzme za dobrobit životinja.\nKomisija će zatim proceniti izvedivost rada na predloženom zakonodavstvu koje bi, kako je saopšteno, trebalo da stupi na snagu 2027. godine.\nEvropska građanska inicijativa "Okončajmo eru kaveza" rezultat je zahteva za prelazak na etičnije i održivije oprivreden sisteme, uključujući i reviziju postojećih pravila EU o dobrobiti životinja.\nKomisija je saopštila da je taj zahtev za nju važav prioritet i da je u skladu sa obavezama koje je preuzela strategijom "Od njive do stola" o održivoj poljoprivredi i evropskim zelenim planom.\nInicijativa "Okončajmo eru kaveza" je šesta uspešna Evropska građanska inicijativa koju je svojim potpisima podržalo više od milion stanovnika cele Evropske unije.\nEvropska građanska inicijativa, kao mehanizam participativne demokratije uvedena je 2012. godine i omogućava da milion građana iz najmanje sedam članica EU zatraži od Komisije da pokrene zakonodavstvo iz svoje nadležnosti.\nNajavu Evropske komisije pozdravila su brojna udruženja i aktivisti koji se bore za dobrobit životinja.\nJedan od rukovodilaca organizacije "Četiri šape" Pjer Sultana ocenio je da reč o "ogromnoj pobedi" za životinje na farmama i pozvao članice EU da podrže predloženu zabranu i pomognu da Unija postane "pionir" u zaštiti životinja na farmama.\nSa druge strane, najava zabrane upotrebe kaveza izazvala je zabrinutost udruženja poljoprivrednika i farmera.\nMorgan Odi, iz asocijacije farmera Evropska koordinacija Via Kampesina (ECVC), ocenila je da će nova pravila povećati izdatke farmera i da Evropska komisija mora da obezbedi prevednije cene za njihove proizvode.\nUdruženje farmera EU COPA-COGECA upozorilo je da je, imajući u vidu da tek predstoje konkretni tehnički predlozi i analize, vezivanje za 2027. godinu "nije realno".\n"Moramo uzeti u obzir da različiti sektori uzgoja životinja imaju različite potrebe i ekonomske preduslove, kako u pogledu cene proizvodnje, tako i neophodnih ulaganja", izjavio je jedan portparol te asocijacije.\n01.07.2021 · EURACTIV.rs / EURACTIV.com


Dizajn, baterije – Tesla ubrzava na modelu 2 za 20.000 evra – Danasnje\nHome/Automobili/Dizajn, baterije – Tesla ubrzava na modelu 2 za 20.000 evra\n0 7,593 2 minuta citanja\nProizvođač ima upražnjeno mesto, dok bi Panasonic mogao da proizvede 4680 ćelija u velikom obimu.\nTesla je u procesu razvoja električnog automobila koji će koštati samo 20.000 evra , u to nema sumnje. Prema najnovijim glasinama, takozvani „Model 2“ biće dizajniran u Kini pre izvoza u svet.\nAli posao je još uvek dug: mora se okupiti tim dizajnera i, pre svega, potreban je određeni broj ćelija baterija od 4680. Kalifornijska firma već radi na oba fronta kako bi ubrzala dolazak na tržište baterija kao što je više moguće. „mali Tesla“.\nTraži se dizajner\nDa bi rešio prvi problem, a pošto projekat ima korene u Kini, Tesla trenutno razvija svoju kinesku diviziju. Proizvođač električne energije upravo je objavio zvanični video u kojem menadžer dizajna Franz von Holzhausen javno poziva da regrutuje svoj hijerarhijski ekvivalent u kompaniji Tesla China.\nTeslina uključenost u Kinu, koja već prolazi kroz Šangajsku gigafabriku i fabriku Supercharger , povećaće se, ne samo rođenjem novog istraživačko-razvojnog centra, već i dizajnerskog centra, osim američkog.\nMeđutim, uspeh Modela 2 neće biti povezan samo sa radom kineskog odeljenja proizvođača. Da bi se smanjila cena budućeg modela, biće neophodno koristiti 4680 ćelija baterija, snažnijih i jeftinijih za proizvodnju od onih koje se trenutno koriste. Elon Musk želi da proizvede 20 miliona primeraka do 2030. godine.\nTu se krije problem: stvaranje ovih ćelija je teško. Mnogi ga isprobavaju, od BAK-a do LG-a, pa do Panasonica i same Tesle, ali niko nije uspeo da pređe fazu pre-serije. Izrada prototipa je jedno, a druga proizvodnja u velikim razmerama. Iako se neki stručnjaci pitaju da li se ovaj zadatak ne gubi unapred, Panasonic kaže da je pri kraju.\nU intervjuu za Bloomberg, Iasuaki Takamoto, šef odeljenja baterija japanske kompanije, rekao je da „proizvodnja 4680 ćelija zahteva izvanredne veštine, ne samo zato što morate da napravite siguran proizvod. Jednostavna činjenica da biste mogli da kreirate sisteme koji garantuju sigurnost daje Panasonic-u prednost u odnosu na konkurente “.\nPrema Panasonicu, uskoro će biti moguće doći do faze proizvodnje u punoj veličini za ćelije 4680, istovremeno zadovoljavajući standarde performansi i pouzdanosti koje zahteva tržište, kao i rešavajući dva glavna problema:\nPregrevanje: velike dimenzije ćelija 4680 slabije raspršuju toplotu, što rezultira rizikom od porasta temperature i gubitka efikasnosti.\nKontaminacija: Budući da su veći, sitni komadići metala lakše dođu do centra ćelije i uzrokuju kratke spojeve.\nAkira Nagasaki, jedan od ključnih ljudi u Takamotovom timu, objašnjava zašto je 4680 ćelija neophodno za proizvodnju jeftinijih električnih automobila: „Činjenica da je [4680 ćelija] mnogo veća od 1865 ćelija ili 2170 će omogućiti da baterija električnog automobila ode sa 4000 ili 8000 ćelija na samo 500, što će takođe dovesti do smanjenja i pojednostavljenja svih pomoćnih komponenti. “\nSa manje ćelija u bateriji, električni sistemi će biti pojednostavljeni. Biće manje delova za povezivanje ćelija i samim tim konstrukcija će biti manje složena, a da ne pominjemo da će i 4680 ćelije imati bolji učinak.\nNa tržištu za 4680 ćelija, trka između proizvođača nastavlja se neometano. Mnogo glasina sugeriše da je blizu masovna proizvodnja. Konkurencija u ovom strateškom sektoru je jaka, a proizvođači baterija kao što su Panasonic, LG, BAK i CATL takođe se takmiče sa drugim stranama: proizvođači automobila, od Volksvagena do General Motors-a, organizuju proizvodnju baterija po svom nahođenju.


Mešoviti kata tim prvi na Kup-u Vojvodine - www.025.rs\nwww.025.rs / SOMBOR / SPORT / Mešoviti kata tim prvi na Kup-u Vojvodine\nMešoviti kata tim prvi na Kup-u Vojvodine\nProteklog vikenda u Inđiji, u organizaciji Karate saveza Vojvodine, održan je Kup Vojvodine za poletarce, pionire i nade. Nadmetanja su se odvijala u svim disciplinama sportskog karatea po pravilima Karate Federacije Srbije. Takmičari karate kluba Somborac osvojili su ukupno 11 medalja, zlatnu, i po pet srebrnih odnosno bronzanih odličja. Najuspešniji su bili članovi mešovitog kata tima u sastavu: Đorđe Hristov, Nikola Čavić i KristinaKosanović, koji su u kategoriji pionira ekipno osvojili zlatnu medalju. Srebrne medalje u disciplini kate pojedinačno osvojili su: Lana Krizmanić, Kristina Kosanović, Đorđe Hristov, Uroš Boca, a u ekipnoj konkurenciji kata tim pionirki u sastavu: Lana Krizmanić, Jana Mijatović i Tara Jurić. Treće mesto u pojedinačnoj konkurenciji zauzeli su: Jana Mijatović, Tara Jurić, Antonina Čaušević, Nikola Čavić i Boris Senjavin. Svi osvajači medalja sa Kupa Vojvodine stekli su pravo učešća na Kupu Srbije, koji će se održati sredinom novembra – navode se u klupskom Izveštaju sa održanog takmičenja.\nTags: Kup Vojvodine, mešoviti kata tim, prvo mesto\nŠest najsjajnijih odličja na Kup-u Vojvodine\nSomaratonci najbrojniji u Apatinu


Tag / Svetski fudbal / Vesti online\nFIFA: Srbija i dalje 34. reprezentacija sveta\nFudbalska reprezentacija Srbije zadržala je 34. poziciju na svetu na danas objavljenoj FIFA listi.\nSvetski rekorder u sprintu Jusein Bolt, samo šest meseci otkako se oprostio od atletike, započeće fudbalsku karijeru.\nSkok na FIFA listi, Srbija 34. na svetu\nFudbalska reprezentacija Srbije napravila je skok od tri mesta na novoj FIFA lista i sada je 34. na svetu.\nMančester junajted najbogatiji klub\nEngleski fudbalski velikan Mančester junajted drugu godinu uzastopno završiće na prvom mestu najbogatijih evropskih klubova za sezonu 2016/2017, prema istraživanju revizorske kuće "Dilojt".\nFIFA: Srbija ostala 49. na svetu, bez promena u Top 10\nMaradona kritikovao FIFA, pa postao njen ambasador\nJedan od najboljih fudbalera svih vremena Dijego Armando Maradona novi je ambasador Svetske fudbalske federacije (FIFA).\nUEFA: Želimo 16 timova na SP i da preskoče prvu fazu\nEvropska fudbalska unija (UEFA) je zauzela stav povodom odluke Međunarodne fudbalske federacije (FIFA) da se Svetsko prvenstvo od 2026. godine proširi na 48 reprezentacija.\nVestionline. mondo.rs 0 komentara\nMiroslav Đukić ima novi posao\nNekadašnji selektor reprezentacije Srbije i trener Partizana ponovo je na trenerskoj klupi.


Vašington, London i Kanbera će zajedno razvijati hipersonično oružje\nBeta 5. aprila 2022. 20:30\nVlasti Velike Britanije, SAD i Australije saopštile su danas da će zajednički da razvijaju hipersonično oružje kao deo svog bezbednosnog pakta AUKUS koji ima za cilj da se suprotstavi rastućem uticaju Kine u pacifičkom regionu.\nHipersonične rakete, koje mogu da dostignu pet puta veću brzinu od brzine zvuka, brže su i lakše za upravljanje od standardnih raketa, što ih čini težim za presretanje.\nSAD su u oktobru 2021. godine uspešno testirale tu tehnologiju koju već koriste Rusija ili Kina.\n„Obazujemo se da započnemo novu trilateralnu saradnju u hipersoničnim, kontrahipersoničnim i elektronskim sredstvima ratovanja“, naveli su u zajedničkom saopštenju predsednik SAD Džozef Bajden (Jospeh Biden) i premijeri Velike Britanije i Australije Boris Džonson (Johnson) i Skot Morison (Scott Morrison).\nOni su se složili i da „prošire razmenu informacija i prodube saradnju u oblasti inovacija u oblasti odbrane“.\nTurski MIP pozvao na razgovor ambasadora SAD\nZelenski: Poljaci u Ukrajini i ukrajinske izbeglice u…\nPredsednik Austrije najavio kandidaturu za drugi mandat


Krivokapic: Izjava Ðukanovica ogolila inspiratora tenzija - BIGportal.ba\nKrivokapic: Izjava Ðukanovica ogolila inspiratora tenzija\n28 Avgusta, 2021 29 Avgusta, 2021 064\nPredsjednik Vlade Crne Gore Zdravko Krivokapić ocijenio je da je današnja izjava predsjednika Mila Ðukanovića o ustoličenju mitropolita crnogorsko-primorskog Joanikija potpuno “ogolila” inspiratora i inicijatora tenzija u Crnoj Gori.\n“Apsolutno je pravo Mitropolije crnogorsko-primorske da ustoličenje mitropolita obavi u vjekovnom sjedištu svoje mitropolije na Cetinju i država će obezbediti sve neophodne uslove da SPC kao najdominantnija vjerska zajednica u Crnoj Gori po broju vjernika ostvari svoje Ustavom zagarantovano pravo”, istakao je Krivokapić, a saopšteno iz njegovog kabineta.\nKrivokapić smatra da je najmanje važno gdje će toga dana biti Ðukanović, ali da je važno pozvati ga da, kako je naveo, “prestane da izaziva i podgrijava sukobe, podjele i tenzije”.\nPremijer Crne Gore ocjenjuje da Đukanović to radi sa ciljem da “spriječi ili stavi u drugi plan borbu protiv organizovanog kriminala, koja iz dana u dan napreduje”.\nKrivokapić je naveo da Ðukanović, kao predsjednik Crne Gore mora naučiti da štiti Ustav Crne Gore i ustavnu vjersku slobodu Srpske pravoslavne crkve da ustoličenje obavi tamo gdje ima svako pravo da ga obavi, na Cetinju, i da jednom stane u zaštitu vjerske slobode Crkve koju je, kako je naveo Krivokapić, dok je njegova partija bila na vlasti, “do beskraja proganjao, a koja ga je dobro naučila šta znači biti slobodan i ustavan”.\nPredsjednik Crne Gore Milo Ðukanovića ocijenio je prethodno da je ustoličenju mitropolita Joanikija na Cetinju dat, kako je naveo, neprimjereno veliki značaj i izrazio nadu da će njegov apel da ustoličenje bude održano van Cetinja “čuti i uvažiti oni koji treba da ga uvaže”.\nÐukanović je takođe rekao da će, ako ne bude uvažen njegov apel i ako ustoličenje mitropolita crnogorsko-primorskog Joanikija ipak bude na Cetinju – 5. septembra biti u prestonici.\nU Brodu i Velikoj Kladuši pojačana frekvencija u oba smjera


RTS :: Beograd: Dojave o bombama na mostovima, u tržnim centrima, "Vodovodu"\nHronika Beograd: Dojave o bombama na mostovima, u tržnim centrima, "Vodovodu"\nponedeljak, 16. maj 2022, 15:00 -> 21:28\nNakon pretećih dojava o postavljenim bombama u beogradskim osnovnim školama, stigle su i nove pretnje da su postavljene bombe na mostovima u Beogradu, kao i u pojedinim tržnim centrima, potvrđeno je RTS-u u MUP-u. Zamenik gradonačelnika Goran Vesić potvrdio je i da je beogradskom "Vodovodu" stigla poruka o navodno postavljenoj bombi. Pretnje su tokom dana stizale i na druge adrese, a kako saopštavaju nadležni, sve dojave bile su lažne.\nU MUP-u kažu da je među lokacijama gde su dobijene dojave o bombama Brankov most, Most Gazela, Novi železnički most, Pančevački most, tržni centri...\nPolicijske ekipe su izašle na teren i proveravaju svaku dojavu, kažu u MUP-u.\nDojava o bombi stigla je i u tržni centar "Stadion" u Beogradu.\nPrivremeno nije funkcionisao ni aerodrom u Nišu zbog dojave o bombi, kao ni zgrada Beograđanka, železnička stanica, ponovo zoološki vrt.\nVesić: Dojave o bombama u "Vodovodu", neće biti problema sa vodosnabdevanjem\nJavno komunalno preduzeće "Beogradski vodovod i kanalizacija" dobilo je dojavu da su u svim proizvodnim pogonima postavljene eksplozivne naprave.\nU skladu sa zakonom i propisima koji regulišu ovakve situacije, "Vodovod" je, zajedno sa policijom, preduzeo sve mere kako bi se izvršile provere i kako bi se nesmetano nastavio proces proizvodnje vode, rekao je zamenik gradonačelnika Beograda Goran Vesić.\nVesić je istakao da policija proverava pomenute lokacije.\n"Beograđanke i Beograđani ne bi trebalo da budu zabrinuti jer će 'Vodovod' i u ovakvim uslovima obezbediti nesmetano snabdevanje vodom. Više je nego jasno da se naša zemlja, kao i naš grad, nalaze pod organizovanim sajber napadom nepoznatog protivnika, čiji je cilj da se poremeti normalan život u Srbiji i Beogradu, kao i da budemo sprečeni da samostalno i slobodno donosimo odluke koje se tiču naše budućnosti", rekao je Vesić.\nGrad Beograd će uraditi sve što je u njegovoj nadležnosti kako bi se obezbedilo normalno funkcionisanje, a siguran sam da će nadležni organi znati da utvrde ko vodi ovaj specijalni rat protiv Srbije, ali i Beograda", poručio je Vesić.\nPotvrđena optužnica za ubistvo Amerikanca na Zvezdari\nDvostruko ubistvo kod Vrbasa\nSudar na Banovom brdu – povređeni majka i dvoje dece\nSrđan Lalić priznao krivicu, Belivuk i Miljković se izjasnili da nisu krivi


Saopštenje za javnost povodom održane 37. sednice Socijalno ekonomskog saveta opštine Stara Pazova - Општина Стара Пазова - Званична презентација\nHome Information Community-economics council Saopštenje za javnost povodom održane 37. sednice Socijalno ekonomskog saveta opštine Stara Pazova\nCategory: Socijalno-ekonomski savet\nSednica je održana u maloj sali Bele zgrade sa početkom u 13,00 časova. Prethodno je dana 11. decembra 2019. održana 30. sednica Kolegijuma SES-a, kada je utvrđen predlog dnevnog reda i datum održavanja 37. sednice Saveta.\nSavet je na sednici razmatrao i usvojio Zapisnike sa održanih 33, 34,35 i 36. sednice Saveta.\nČlanovi Saveta informisani su o aktivnostima SES-a između dve radne sednice koje se odnose na organizaciju i sprovođenje Javne tribine na temu: "Rezultati borbe protiv sive ekonomije i rada na crno za period 2017-2019. godina". Usvojena je i Informacija o učešću predstavnika SES-a na sajamskim manifestacijama koje su održane u Modriči, Doboju i Paraćinu, kada je predstavljen deo privrednog i turističkog potencijala sa područja opštine Stara Pazova.\nUsvojena je Informacija o realizaciji Javnog konkursa AP Vojvodine za dodelu bespovratnih sredstava lokalnim samoupravama za finasiranje ili sufinansiranje programa razvoja i delovanja lokalnih SES-a. Na konkursu je aplicirala opština Stara Pazova, kojoj su za ove namene dodeljena bespovratna sredstva u visini od 450.973,23 dinara.\nSavet je razmatrao i usvojio Inicijativu socijalnog partnera Unije poslodavaca Srbije - poslodavci Stare Pazove za formalizovanjem privredno tehničke saradnje sa opštinom Trebinje. Obzirom da su razgovori o ovoj saradnji započeli na 13. Regionalnom sajmu privrede u Novoj Pazovi, Savet podržava ovu aktivnost i predlaže opštini Stara Pazova da formalizuje ovu saradnju ako je moguće u narednom periodu.\nRazmatran je predlog predstavnika sindikata u Savetu, o izjašnjavanju o Inicijativi Saveza samostalnih sindikata trgovine Srbije za zabranu rada nedeljom u delatnosti trgovine.Na predlog Saveza samostalnih sindikata za opštinu Stara Pazova, Savet je jednoglasno dao pozitivno mišljenje i podršku ovoj Inicijativi. Na zvaničnom sajtu Saveza samostalnih sindikata Srbije postoji link na kome se tajnim glasanjem "za" ili "protiv" može izjasniti o ovoj Inicijativi. Savet ukazuje mogućnost i građanstvu da može izaći i glasati na navedenom sajtu i izjasni se o ovoj inicijativi.\nRazmenjene su informacije između predstavnika sindikata i lokalne uprave u SES-u, o dinamici isplata zaostalih potraživanja za putne troškove, solidarnu pomoć i jubilarne nagrade, zaposlenima koji ta potraživanja ostvaruju iz budžeta opštine Stara Pazova.\nRade Erceg je pojasnio članovima SES-a, Inicijativu SSS za opštinu Stara Pazova, o mogućnosti da socijalni partneri u Savetu, mogu da donesu Odluke o pristupanju i uplati određenih sredstava na mesečnom nivou u Fond solidarnosti koji postoji i formiran je na nivou SSS grada Novog Sada. Izdvojena sredstva bi se akumulirala na posebnom računu i time bi se stvorila mogućnost da se koriste za prevenciju i odmor svojih radnika, koji su članovi SSS, po povlašćenim cenama za korisnike kao i članove njihovih porodica. O ovoj Inicijativi će biti reči na nekoj od narednih sednica SES-a, a nakon što su utvrdi mogućnost ovog izdvajanja na nivou lokalne samouprave.\nZaključeno je da se dopisom informišu socijalni partneri Opštinsko veće opštine Stara Pazova, da predloži predsedavajućeg SES-a za 2020. godinu, i Unija poslodavaca Srbije - poslodavci Stare Pazove da predsloži zamenika predsedavajućeg SES-a za 2020. godinu, iz redova svojih predstavnika u SES-u.


Kampanja 16 dana aktivizma – ZoomUe\nby Zoran Đurović · 25 новембра, 2019\nUŽICE – Povodom Kampanje 16 dana aktivizma u borbi protiv nasilja prema ženama, Ženski centar iz Užica organizuje danas na gradskom trgu uličnu akciju kojom će obeležiti Međunarodni dan borbe protiv nasilja nad ženama.\nUčesnici akcije daće podršku Mariji Lukić, ali i svim ženama koje su pretrpele seksualno zlostavljanje. Od 25. novembra do 10. decembra Ženski centar će organizovati tribine u Priboju, Novoj Varoši i Čajetini kao i uličnu akciju u Kosjeriću, a tema je „Fenomen nasilja prema ženama“.\nPri užičkom Ženskom centru pre četiri godine je uspostavljen besplatan SOS telefon za žrtve porodičnog i partnerskog nasilja sa brojem 0800 333 445, koji je i dalje jedini SOS telefon na teritoriji Zlatiborskog okruga.\nTags: 16 dana aktivizmanasilje nad zenamazenski centar\nNext story „Textil“ započinje digitalizaciju poslovanja\nPrevious story Novogodišnji paketić za svako dete


Roditelj mora da reaguje na agresiju deteta - Drug nije meta\nRoditelj mora da reaguje na agresiju deteta\nPsiholozi i pedagozi se vrlo često ne slažu o tome kako se agresija razvija kod pojedinca. Opšte je poznato mišljenje da je argesivnost karakteristična pre svega za dečake, ali mnogobrojni slučajevi sa kojima se u praksi susrećemo sve više svedoče o tome da je ovo pogrešno i netačno, i da devojčice ako ne prednjače, a ono sve više postaju ”ravnopravne” sa dečacima, upravo po svojoj agresivnosti.\nNeki naučnici uzrok za agresivnost vide u drugačijem sastavu polnih hormona kod dečaka, odnosno u biološkoj osnovi, dok se drugi utacaj pripisuje sredini u kojoj dete odrasta i posledica je presudne društvene norme da je agresivan dečak “pravi dečak”.\nOd samog rođenja muškoj deci nameću se društveno prihvaćene norme po kojima dečak ne sme da plače i pokazuje svoje emocije, po kojima mora da bude jak, da se brani i “pokazuje zube”. Svima je dobro poznata rečenica “Ajde, nisi devojčica!”. Ovakav način vaspitanja i definisanja polne razlike siguran je put u agresiju.\nNaučnici su uglavnom složni da je agresivnost deo ljudske prirode i da je posedujemo svi, a da je rezultat načina odgoja to koliko će se agresivnost razviti. Agresivnost kod dece se ispoljava još u najranijem periodu.\nPrvi primer agresije kod deteta možemo primetiti kada ono ima samo jednu ili dve godine i prvi put ispolji ovu svoju karakteristiku u, na primer, borbi za igračkama. U ovom uzrastu dete udara, grize, gura drugo dete, u tom trenutku “svog protivnika”. Iako se ovakav vid ponašanja kod dece najčešće koncipira kao obična, malo grublja, dečja igra, ovakvo ponašanje zapravo je prvi signal za roditelje da treba reagovati.\nAgresija kod deteta može biti uzrokovana najpre različitim emotivnim problemima. U različitim uzrastima to može biti osećanje usamljenosti, straha, odbačenosti, naročito u bitnom tinejžerskom i adolescentskom periodu socijalizacije, kada pojedinac ima snažnu potrebu da negde pripada.\nProblemi u porodici, život u porodici sa jednim roditeljem, svađe među roditeljima, razvod koji dete preživljava u kritičnim fazama razvoja, takođe mogu biti uzroci agresije kod dece.\nZapostavljenost i drugi strahovi\nUkoliko se oseća zapostavljeno, dete može pokušati da agresivnim ponašanjem ponovo zadobije pažnju roditelja. Ovakve situacije najčešće su u slučajevima kada među roditeljima postoje problemi, pa su oni isuviše usmereni jedno na drugo i zapostavljaju dete. Takođe, dolazak drugog deteta na svet, vrlo često izaziva ljubomoru na mlađe dete koje „preuzima“ pažnju roditelja, pa se u ovom periodu vrlo verovatno kod starijeg deteta može primetiti neki vid agresije. Iz tog razloga ovakav period je vrlo delikatan i iziskuje posebnu pažnju.\nOno što dete nikako ne sme osetiti prilikom odrastanja, i što će gotovo sigurno otvoriti put ka agresiji jeste nedostatak granica. Ukoliko dete odrasta u atmosferi „sve mi je dozvoljeno“ ono nema osećaj da negativni oblici ponašanja mogu izazvati određenu reakciju roditelja, odnosno kaznu, pa samim ti i agresija postaje dozvoljeni oblik ponašanja.\nRoditelji naročito treba da obrate pažnju na to da agresija nije samo fizički napad. Verbalna agresija je takođe nešto što se vrlo često ispoljava kod dece i što se manifestuje zadirkivanjem, „prozivanjem“, pa i najstrašnijim uvredama.\nOvi oblici ponašanja takođe su signal da treba reagovati. Ukoliko se pravovremeno i adekvatno ne reaguje, stanje se pogoršava, a naizgled benigni oblici ispoljavanja agresije mogu prerasti u jezive slučajeve sa kojima se, nažalost, stalno susrećemo.


Potpisan ugovor za projektovanje treće magistrale toplovoda (VIDEO)\nPotpisan ugovor za projektovanje treće magistrale toplovoda (VIDEO)\nPotpisivanjem ugovora za projektovanje treće magistrale ispisali smo značajnu stranicu u novijoj istoriji Obrenovca, rekao je direktor JKP 'Toplovod' Boris Ivković\nU prostorijama Sportsko-kulturnog centra "Obrenovac" danas je potpisan ugovor za projektovanje III magistrale toplovoda. Reč je o projektu koji je po svom energetskom značaju, kapacitetu, prečniku i dužini, najveći u Srbiji iz oblasti toplifikacije. Ugovor su potpisali direktor Javnog komunalnog preduzeća "Toplovod" Boris Ivković i predstavnik nosioca posla "ADS energo koncept" DOO iz Novog Sada i ”Krip inženjering”DOO iz Beograda.\nSredstva za izgradnju su obezbeđena zahvaljujući ugovoru sa JP "Elektroprivreda Srbije" na realizaciji projekata javne namene na teritoriji Gradske opštine Obrenovac. JP EPS kao kompanija sa izraženom korporativnom i društvenom odgovornošću, koja je posvećena sprečavanju negativnih uticaja na životnu sredinu kroz investiranje i finansiranje projekata od značaja za ekologiju i unapređenje kvaliteta života građana u sredinama u kojima posluju njeni ogranci, ima nameru da pospeši i unapredi razvoj gradske opštine Obrenovac u oblasti komunalne infrastrukture sa tri milijarde u naredne tri godine, od čega milijardu i 350 miliona dinara za izgradnju III magistrale toplovoda.\nBoris Ivković, direktor Javnog komunalnog preduzeća ”Toplovod” Obrenovac, izrazio je zahvalnost direktoru EPS-a Miloradu Grčiću na ličnom zalaganju u ovom poslu.\n"Od 80-tih godina prošlog veka nije bilo značajnijeg događaja u oblasti tolifikacije. Radi se o cevovodu dužine 4.882 metra koji kreće iz zone Elektrane sa postojeće nulte magistrale, a završava se na uglu Ulice Đačkog Bataljona i Majdanske. Prečnik od 700 milimetara sa kojim cevovod kreće i od 500 milimetara sa kojim se završava i energetski potencijal od 146 megavata je praktično nepotrošiv energetski potencijal u čitavom veku", izjavio je Ivković.\n"Činom povezivanja treće magistrale i rasterećivanjem postojećih mreža, dobija se dodatnih 40 megavata novih konzuma na postojećem području. Treća magistrala omogućava 610.000 metara kvadratnih novih dimnih površina, a na postojećem konzumu još 220.000 metara kvadratnih novih dimnih površina, što je ekvivalento energetskim potrebama grada od 100.000 stanovnika", dodao je on.\nIvković navodi da je potpisivanjem ugovora za projektovanje treće magistrale ispisana značajna stranica u novijoj istoriji Obrenovca.\nPotpisivanju ugovora su prisustvovali predsednik Gradske opštine Obrenovac Miroslav Čučković kao i v.d. direktora JP ”EPS” Milorad Grčić.\nČučković je tom prilikom ukazao na dugo iščekivanje trenutka da se finansijski, tehnički i inženjerski savlada prsten snadbevanja toplifikacionom energijom kompletnog Obrenovca.\n"Za mene kao predsednika opštine Obrenovac i inženjera je danas veliki dan, s obzirom da se ovim projektom podiže sveukupna pouzdanost toplifikacionog sistema", kazao je Čučković.\nPredsednik opštine Obrenovac kaže i da se realizacijom projekta stvara mogućnost, da više hiljada domaćinstava iz različitih mesnih zajednica dobije centralno grejanje.\n"Taj proces trajaće narednih nekoliko godina, međutim opština Obrenovac spremna je da uz podršku EPS-a učestvuje u finansiranju", naveo je Čučković.\n"Mnogobrojna domaćinstva u Urovcima, Krtinskoj, Zvečkoj, Šljivicama, u Ulici Braće Jugovića dobijaju kanalizaciju, međutim stanovnici ovih mesta biće svedoci kvalitetnijeg života realizacijom ovog projekta i investiranjem EPS-a, kao i ličnim zalaganjem Milorada Grčića", dodao je on.\nČučković kaže da se u narednom periodu planira realizacija različitih projekata koji će unaprediti svakodnevni život građana Obrenovca. U tom smislu je posebno naglasio otvaranje ”Cevke” sa novim bazenima koji će biti besplatni za sve Obrenovčane, kao i uređen centar grada po završetku projekta uređenja prostora između gradskog trga i nove zgrade Doma zdravlja, sa modernom zelenom pijacom.\n"Grejanje u Obrenovcu je jedinstveno u Srbiji. Potpuno je normalno da su naša želja i naša obaveza da pokušamo da dovedemo centralno grejanje do svakog domaćinstva na teritoriji opštine Obrenovac, ali je nemoguće sve te projekte realizovati preko noći", kaza je Milorad Grčić, direktor EPS.\n"Pre 14 godina kada sam radio u opštini i kada se donosio prvi plan detaljne regulacije centra grada, neko je iz tadašnje Komisije rekao da nije moguće da infrastruktura izdrži novu gradnju, što je trebalo da znači da je neophodno iseljavanje Obrenovca, to je linija manjeg otpora", dodao je Grčić.\n"Ja sam obećao predsedniku opštine Obrenovac i građanima, da neću dozvoliti da Novi Beograd bude pokriven toplifikacionom mrežom, a da Obrenovac prvi od toga nema koristi", naglasio je Grčić.


Početna / DRUŠTVO / Opština Medveđa potpisala Protokol o prekograničnoj saradnji sa Bugarskom\nDnevnik Juga 14/03/2018\tDRUŠTVO, Medvedja Ostavi komentar\nInterreg-IPA program Bugarska-Srbija nastavlja finansiranje projekata prekogranične saradnje, u pograničnom regionu. U okviru ovog poziva, biće finansirani projekti u oblastima održivog turizma (turistička atraktivnost, prekogranični turistički proizvod, direktna saradnja među ljudima i umrežavanje), mladi (veštine i preduzetništvo i direktna saradnja među ljudima i umrežavanje) i životna sredina (zajedničko upravljanje rizicima i zaštita prirode).\nOpština Medveđa je potpisala Protokol o prekograničnoj saradnji sa Bugarskom i to sa gradom Vraca, koji je ujedno i sedište istoimene oblasti u Bugarskoj. Kalin Kamenov, predsednik Vraca je danas došao u uzvratnu posetu opštini Medveđa sa ciljem uspostavljanja saradnje i realizacije projekta vezanog sa zaštitu životne sredine iz sredstava IPA programa.\nU kabinetu predsednika opštine Medveđa, potpisan je Protokol o saradnji sa gospodinom Arsićem i kmetom Kalin Kamenovim, koji je zajedno sa Marijom Popovom, zamenicom predsednika opštine Vraca i Ralicom Gešovom zaduženoj za vođenje investicionih projekata, obišao Sijarinsku Banju. Na radnom doručku razmatrana je i dogovarana saradnja između ove dve opštine vezane za kulturu i sport u bliskoj budućnosti.\nVodeći partner na projektu je opština Vraca, a opština Medveđa je kopartner na projektu.\nU program prekogranične saradnje uključeno je šest oblasti iz Bugarske (Vidin, Montana, Vraca, Sofijska, Pernik i Ćustendil), kao i sedam okruga iz Srbije (Borski, Zaječarski, Nišavski, Toplički, Pirotski, Jablanički i Pčinjski).\nZa finansiranje projekata u drugom pozivu opredeljeno je nešto više od 12 miliona evra IPA sredstava i rok za elektronsko dostavljanje predloga projekata je 23. april 2018. godine.\nPrethodni Zbog radova u sredu bez struje stanovnici u dva velika naselja\nSledeći Zbog havarije na glavnom cevovodu prekid vodosnabdevanja na desnoj obali Vlasine


Zaključena procedura za olakšanje trgovine sa Srbijom | Agroportal.ba\nZaključena procedura za olakšanje trgovine sa Srbijom\nTrgovina neprehrambenim industrijskim proizvodima između BiH i Srbije u budućnosti će biti znatno olakšana, jer su dvije zemlje odlučile da ukinu barijere u ovoj oblasti, glassrpske.\nVažeći sertifikati na obje strane\nNaime, Mirko Šarović, ministar spoljne trgovine i ekonomskih odnosa BiH, i Rasim Ljajić, ministar trgovine, turizma i telekomunikacija Srbije, su u Beogradu potpisali Memorandum o međusobnoj saradnji i prihvatanju dokumenata izdatih od akreditovanih laboratorija za ove proizvode kojim će se dodatno ukloniti barijere, olakšati i intenzivirati međusobna trgovina dvije zemlje, a koja bi uskoro mogla dostići i dvije milijarde evra godišnje.\nTo u suštini znači da jedan industrijski proizvod ukoliko ima sertifikat, dokument akreditovane laboratorije iz BiH, može slobodno da ide na tržište Srbije bez potrebe da ga ispituje akreditovana laboratorija iz Srbije i obrnuto, rekao je Šarović. Šarović je u Beogradu učestvovao u radu samita 100 biznis lidera jugoistočne Evrope.\nOn je podsjetio kako je ranije sličan sporazum potpisan za hranu i biljne i proizvode životinjskog porijekla.\nPročitajte još... Dragana vozi traktor, radi u voćnjaku, farmi i ima vremena za kulturu\nOstale još 4 barijere da se otklone\nMinistar Ljajić je istakao da je to još jedan korak u cilju olakšavanja trgovinske razmjene između dvije zemlje, koja raste iz godine u godinu.\nMislim da Srbija i BiH mogu da budu odličan model za sve druge zemlje. Mi smo od 13 barijera za nepunih šest meseci otklonili devet. Ove četiri rešavamo, ali za to su potrebna i dodatna sredstva, kao što je slučaj s proširivanjem i osavremenjavanjem graničnih prelaza, rekao je Ljajić.\nDva ministra takođe su dogovorili i skoro održavanje sjednice mješovitog komiteta za ekonomsku saradnju BiH i Republike Srbije.\nPročitajte još... Srbija počinje s izvozom pšenice u Egipat\nPodsjećamo, njih dvojica su u decembru prošle godine takođe u Beogradu potpisali protokol o uklanjanju necarinskih barijera u trgovini između Srbije i BiH.\nTome je prethodio protokol koji je Predsjedništvo BiH potpisalo s Aleksandrom Vučićem, predsjednikom Srbije, u Sarajevu iste godine, a nekoliko mjeseci ranije, i nakon čega su formirane radne grupe koje rade na uklanjanju barijera.\nZajedničke radne grupe odmah su identifikovale 13 barijera koje su sprečavale intenzivniju trgovinsku razmjenu i slobodan protok robe.\nPoslije dva sastanka koja su radne grupe održale, od svih identifikovanih odmah je otklonjeno sedam barijera.\nRiješeni su problemi u vezi s izvozom mlijeka i mliječnih proizvoda, pilećeg mesa, voća, povrća, te proizvoda od čelika i prerađevina od čelika, trgovinom vodom i sokovima.\nMemorandum Mirko Šarović Rasim Ljajić Srbija\nU Srpskoj nema većih žarišta bolesti životinja\nPromjena vlasnika “Perutnine” uticaće i na BiH


Đacima besplatni udžbenici, jeftiniji prevoz za starije – Banjaluka24\nĐacima besplatni udžbenici, jeftiniji prevoz za starije\nOd 1. jula će za 20 odsto biti jeftinije mjesečne karte u javnom prevozu u Banjaluci za sve penzionere, najavio je gradonačelnik Draško Stanivuković. On je ponovio da su u toku aktivnosti za besplatne udžbenike za učenike osnovnih škola u Banjaluci.\n“Besplatne udžbenike za naše osnovce smo obezbijedili i u tome smo prvi u regionu”, rekao je Stanivuković i pozvao roditelje da neće imati troška kada su u pitanju besplatni udžbenici za osnovce.\nStanivuković je na konferenciji za novinare rekao da će i penzioneri imati jeftinije mjesečne karte za 20 odsto.\n– Karta je bila oko 21 KM, a sada će biti oko 17 KM – naveo je Stanivuković, navodeći da će u etapama doći do ispunjenja ranije datog obećanja penzionerima da imaju besplatan prevoz u gradu.\n“Iduće godine mjesečna karta za penzionere biće jeftinija od 40 do 50 odsto”, kazao je Stanivuković, dodajući da od datog obećanja neće odustati.\nPrvi čovjek Prijedora pronašao daljinski od klime, rekao da ga prisluškuju


► Dragoljub Bakić: Mi smo neformalna grupa intelektualaca, nema tu politike\nOn je za dnevni list "Danas" od petka 21. juna rekao da oni nisu imuni na ono što se dešava u Srbiji, te da je njihova osnovna ideja da mlade ljude poguraju svojim karijerama i biografijama.\n"Trebalo bi da pronađemo mlade ljude i da ih osokolimo da se uključe u društveni život. Tu nema ni 'p' od politike, niti je to stvaranje nekog novog pokreta", rekao je Bakić.\nKako je dodao, okupljanje intelektualaca ima dosta po svetu i kao primer naveo Ameriku gde je jedna takva grupa otkrila Aleksandriju Okasio Korites koja se nedavno pojavila na političkoj sceni SAD.\n"Dakle reč je o grupi koja će osokoljavati i prepoznavati neke pametne obrazovane i mlade ljude koji hoće da se uključe u društveni život i da pomognu da se stvar popravi, ako može da se popravi", rekao je Bakić.\nNa fotografiji su pored njega između ostalih i glumac Nikola Kojo, karikaturisti Dušan Petričić, akademik Dušan Teodorović i bivša predsednica Vrhovnog suda Srbije Vida Petrović Škero.\nFotografiju su na društvenoj mreži objavili Nikola Kojo i Dušan Teodorović uz naslov "samoodbrana". Kojo je i u martu ove godine objavio fotografiju na kojoj su osim pomenutih bili i istoričarka Dubravka Stojanović, glumac Dragoslav Milenković, sociolog Jovo Bakić, pisac Filip David, karikaturista Predrag Koraksić Korak i novinarka Biljana Stepanović.\ndragoljub bakić /\nUzbunjivaču iz "Krušika" Aleksandru Obradoviću večeras je u njegovom domu u Valjevu, povodom dodele nagrade "Dobar primer Novog optimizma" uručena karikatura koju je...


SK ASI-MUR / СК АСИ-МУР / CS IAS-AIT / UC ASI-IWA : Novotrans Setnja\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Ned 20 of Jun, 2021 [01:06 UTC]\nRadnici "Novotransa" u protestnoj štenji\nOd ukupno 5,5 hektara zemljišta kolika je površina firme, 2,2 pripada gradu, a 3,3 hektara je prodato. Ugovor o prodaji sklopljen je između predzeća “Novotrans” i firme “Vuković OIL”. Da ne bi “Novotransu” ostalo samo ime, ZIG je zauzvrat dao firmi 0,7 hektara na Sajlovu - objasnio je Grbić i naveo da o tome postoji dokumentacija. Istakao je, da su prekjuče po nalogu ZIG-a bili građevinski preduzimači da ruše objekte u krugu firme.\nPredsednik Odbora Samostalnog sindikta u “Novotransu” Mirko Potkonjak predočio je gradskim čelnicima da je oko stotinu radnika na ivici egzistencije, ne prima platu već dve i po godine, mada postoje pravosnažne sudske presude za naplatu zaostalih plata.\n- Naše sudske presude stoje u Opštinskom sudu već godinu dana, dok dužnici svakodnevno žele da licitacijom naplate svoja potraživanja. U firmi nemamo struju, vodu i telefon, a i kod kuće nam je ista situacija, jer nismo u mogućnosti da platimo komunalije - istakao je Potkonjak i izneo ogorčenje što gradonačelnica Maja Gojković nije za četiri meseca koliko dugo traže prijem našla vreme da čuje probleme građana Novog Sada.\nPrivatizacija “Novotransa” poznata je po tome što su zaposleni, po nalogu vlasnika Kovačevića, išli dva meseca da beru jabuke u Irmovo.\nNapravio: Hal 9000 zadnja izmena: Četvrtak 07. July 2005. [07:20:43 UTC] od Hal 9000\n[ Vreme izvršavanja: 0.13 sekundi ] [ Korišćena memorija: 3.89MB ] [ 69 upita baze podataka ] [ GZIP Disabled ] [ Opterećenje servera: 1.23 ]


U Crnoj Gori niko ne prihvata nova crnogorska slova\nU Crnoj Gori niko ne prihvata nova crnogorska slova\nDva nova slova crnogorske azbuke, iako zvanično ubačena u „Pravopis crnogorskog jezika“ pre više od četiri godine, nisu se odomaćila u školama, preduzećima, medijima, ali ni u državnim institucijama.\nNovouvedena slova praktično se ne koriste u pismenoj komunikaciji, kao ni mogućnost korišćenja dubleta – da se, gramatički ispravno, može koristiti đed umesto djed, đevojka umesto devojka.\n– Jasno je bilo i tada, a evo i vreme je to potvrdilo, da izmene azbuke koju je Vuk Karadžić utvrdio pre vek i po, ne mogu da zažive – kaže profesor Budimir Aleksić.\n– Tvorci novog pravopisa dobro znaju da normiranje arhaizama i poluglasova ne može da zaživi u upotrebi, ali oni su postigli cilj u smislu da su preimenovali jezik u crnogorski – kaže Aleksić.\n– Prilikom diktiranja telegrama operateru na crnogorskom jeziku insistirali smo da reč predsednik bude napisana sa slovom s. Međutim, operater nas je obavestio da nema tastature sa tim slovom, kao i da nije moguće da ga otkuca. To nije istina jer se u „Majkrosoft vordu“, u paleti simbola, može lako pronaći malo i veliko slovo – kazao je predsednik CKM Aleksandar Damjanović.\nKAZNE ZA ODGOVORNE U „POŠTI“\nDamjanović ističe da je neshvatljivo da jedna državna ustanova nema mogućnost da građaninu pruži uslugu na jeziku koji je službeni. – Razočarani smo ovako neodgovornim odnosom „Pošte“ prema crnogorskom jeziku kojim se služimo u komunikaciji. Za to krivimo one koji pokrivaju direktorske funkcije, a pri tome ne vodeći računa o poštovanju, u ovom slučaju, Ustava – kaže Damjanović i dodaje da bi Vlada trebalo da sankcioniše takav propust odgovornih u „Pošti“ i time pokaže da to neće tolerisati.


RTS :: CSGS: Vučić posvećen borbi protiv transnacionalnog kriminala\nPolitika CSGS: Vučić posvećen borbi protiv transnacionalnog kriminala\nCSGS: Vučić posvećen borbi protiv transnacionalnog kriminala\nsreda, 05. dec 2018, 09:09 -> 09:20\nAmerička nevladina organizacija "Krajm Stopers Global Solušns" sa sedištem u Vašingtonu, uputila je pismo predsedniku Srbije Aleksandru Vučića u kome ističe njegovu posvećenost borbi protiv transnacionalnog kriminala.\nVučićevo rukovodstvo po ovom pitanju na Balkanu dovelo je do strateške odluke CSGS-a da se angažuje u regionu i pokrene svoju Balkansku inicijativu u Srbiji, saopštila je ta nevladina organizacija.\n"Vi predvodite druge balkanske zemlje u borbi protiv transnacionalnog kriminala, i zahvalni smo što nastavljamo dijalog sa vašom vladom o saradnji i partnerstvu sa nasom organizacijom", naveo je suosnivač i potpredsednik CSGS Džim Fuda, u pismu upućenom Vučiću.\nFuda je objasnio da srpska vlada razmatra kako bi CSGS program mogao pomoći u napretku i postizanju srpske drzavne misije i ciljeva u borbi protiv transnacionalnog kriminala.\nFuda je obavestio Vučića da je, s obzirom na povećanje, intenzitet i uticaj ozbiljnog transnacionalnog kriminala na Balkan, CSGS doneo stratešku odluku da se fokusira i uključi u ovaj region.\nNapominje se da "Balkanska ruta" predstavlja glavnu kapiju i tranzitni put za transnacionalni kriminal i povezana je sa terorističkim organizacijama i njihovim operacijama.\nDonevši odluku da se angažuje na Balkanu, Fuda je Vučiću objasnio da su "bili upoznati sa rastućom zabrinutošću zbog toga što je region Balkana glavni izvor ozbiljnog transnacionalnog kriminala i terorizma sa njihovim teškim pretnjama i štetnim uticajima".\nPotpredsednik CSGS je, navodi se u saopštenju, pohvalio predsednika Srbije zbog njegove čvrste obaveze, snažnog vođstva i energičnih napora u borbi protiv ozbiljnog transnacionalnog kriminala i terorizma.\n"To su bili značajni faktori koji su uticali na našu odluku da se pokrenemo u Srbiji i razmotrimo partnerstvo sa vama, vašom vladom i nevladinim organizacijama", naveo je Fuda u pismu Vučiću.\nU saopštenju se kaže da je dijalog između Vlade Srbije i CSGS u toku i da su se, pored sastanaka sa zvaničnicima Vlade, direktori CSGS-a sastali i sa nekoliko nevladinih organizacija u Beogradu.\n"Zadovoljni smo što smo zbog naših sastanaka i razgovora ostvarili saradnju sa dve NVO u Srbiji", rekao je Fuda u pismu predsedniku Srbije, navodeći da su u partnerstvo sa CSGS stupili "Astra", organizacija za borbu protiv trgovine ljudima, a potom Institut za međunarodnu bezbednost.\n"Duboko smo zahvalni Mariji Anđelković, generalnom direktoru Astre i Orhanu Dragašu, direktoru Međunarodnog instituta za bezbednost, na njihovom rukovođenju i saradnji. Ponosni smo na ove partnere i pozdravljamo posvećenost i snage koje donose programu", rekao je Fuda i napomenuo da je CSGS u ozbiljnim razgovorima s drugim evladinim organizacijama u Srbiji.\nU saopštenju se kaže da je namera CSGS da pokrene program sa svojim lokalnim partnerima iz Srbije u 2019. godini, a da organizacija mora prvo da izvrši značajno planiranje, razvoj programa, obuku, logistiku, instalaciju sistema i testiranje, koordinaciju i druge kritične zahteve pre nego je program u potpunosti operativan.\n"Ohrabreni smo i zahvalni na interesovanju za naš program koje smo dobili od Vlade predsednika Vučića i naših novih srpskih partnera. Takođe smo uzbuđeni zbog odluke da pokrenemo Balkansku Inicijativu u Srbiji ", rekao je Fuda.\nU zaključku pisma predsedniku Vučiću, suosnivač i potpredsednik CSGS je napomenuo:\n"Radujemo se razvoju jakog i efikasnog programa u Srbiji i bliskoj saradnji sa vama i vašom vladom, kao i sa našim posvećenim srpskim partnerima, u borbi protiv ozbiljnog transnacionalnog kriminala koji ugrožava vaše građana a i druge zemlje širom sveta".\nU saopštenju se navodi da je CSGS nevladina organizacija osnovana i sa sedištem u SAD, čija je globalna misija proaktivna i agresivna borba protiv ozbiljnog transnacionalnog kriminala, poput trgovine ljudima, terorizma, nedozvoljene trgovine, ilegalnog trgovanja oružjem, krijumčarenja narkotika, korupcije i kibernetičkog kriminala.\nKako se dodaje, ta organizacija pruža smernice i resurse vladama, policijskim agencijama od poverenja, građanima, civilnim organizacijama, i medijima kako na lokalnom tako i na globalnom nivou radi sprečavanja, zaštite i potere ozbiljnih transnacionalnih kriminalnih aktivnosti.\n(sreda, 05. dec 2018, 22:02)\nSramota jedna velika. Crna Gora se stidi svoje istorije, dok se Vučić ponosi.\n(sreda, 05. dec 2018, 10:41)\nJasno je da je Srbija izuzetno posvecena suzbijanju organizovanog kriminala.\n(sreda, 05. dec 2018, 10:24)\nMi smo odgovorna drzava.\n(sreda, 05. dec 2018, 10:01)\nSrbija se ponasa odgovorno na svim poljima.\n2 Udruženje porodica: Pregovori kada se osude vođe OVK\n4 Rasprava o finansiranju Vojvodine\n5 Čižov: Predlog o razgraničenju Kosova mogao bi da uspe


Kostreš: Utvrditi ko su politički nalogodavci paljenja ambasada | Autonomija\nKostreš: Utvrditi ko su politički nalogodavci paljenja ambasada\nDa li je logično da je takav nalog policiji mogao i morao doći iz samoga vrha vlasti?\nGeneralni sekretar Lige socijaldemokrata Vojvodine (LSV) Bojan Kostreš ocenio je danas da jedinu veću sramotu od samog paljenja ambasada SAD i Nemačke, te kamenovanja i razbijanja hrvatske i još nekolicine drugih ambasada ili njihove imovine pre osam godina u centru Beograda predstavlja činjenica da posle toliko vremena i dalje nisu utvrđeni politički nalogodavci tog čina.\nKostreš je u pisanoj izjavio istakao da najmanje što država kojoj je naneta takva bruka pred svetom i pred samom sobom, može i mora da učini jeste da upravo njih pronađe, što nije učinjeno, iako se od 21. februara 2008. u Srbiji promenilo nekoliko vlasti.\n„Činjenica je da su izvršioci pronađeni i osuđeni, ma koliko zamerki mogli imati na njihove uslovne kazne. U toku je predistražni postupak o propustima policije u obezbeđenju mitinga. Jedino što i dalje ne znamo jeste – na čiji nalog su jurišali huligani, a policija se povukla“, naveo je funkcioner LSV.\nKostreš je upitao da li je logično da je takav nalog policiji mogao i morao doći iz samoga vrha vlasti.\n„Na primer, od tadašnjeg premijera, njegovog ili kabineta ministra unutrašnjih poslova“, dodao je u saopštenju.\nGeneralni sekretar LSV je poručio da se predugo čeka da se utvrdi i njihova odgovornost.


"Nažalost, još jedna osoba je nastradala u požarima. To se dogodilo u oblasti Marmaris", rekao je on za televiziju TRT.\nViše od 100 ljudi je moralo da bude evakuisano, jer im je bilo potrebno medicinsko lečenje ili su pretpreli materijalnu štetu usled požara, prenosi Rojters.\nU saopštenju službe se takođe navodi da su vatrogasni avion, 19 helikoptera, oko 250 vozila i 960 ljudi deo napora za suzbijanje požara.\nVlasti su evakuisale 18 sela u okrugu odmarališta Antalija, dok je još 16 sela evakuisano u susednim provincijama Adana i Mersin.\nZvaničnici su rekli da su ovi požari najveći do sada, dok je Pakdemirli saopštio da je od utorka zabeležen 41 požar u 13 od 81 turske provincije, od kojih je 31 stavljen pod kontrolu.\nTurska se ovog leta bori sa nizom katastrofa izazvanih ekstremnim vremenskim uslovima, uključujući poplave prošlog vikenda u kojima je stradalo šest ljudi.\nPožar - Marmaris, Turska\nBroj stradalih u požaru u kovid bolnici u Iraku porastao na 92


Vreme 630 - Savezna administracija: Funkcioneri na berzi rada -->\nOd desetak hiljada zaposlenih,1902 se odlučilo za sporazuman raskid radnog odnosa, uz prosečnu otpremninu od 469.000 dinara. Iz Koštuničinog kabineta još niko nije otišao, tvrdi šef pres službe Neda Stanisavljević\nU proseku posmatrano, zaposleni u saveznoj administraciji bezbolno će preživeti umiranje poslednje Jugoslavije. Istina, jedan broj od nešto preko 10.000 zaposlenih u saveznim organima, koji se još nadaju da će u procesu transformisanja službi zajedničke države ili preuzimanja od strane republičkih organa biti na nekom spisku potrebnih, ipak će ostati bez posla i od prosečne računice neće im biti ništa lakše. S druge strane, 1902 radnika na vreme se odlučilo za sporazuman raskid radnog odnosa, uz otpremninu od 24 plate (u proseku, dobili su po 469.000 dinara, odnosno, u zavisnosti od radnog mesta i dotadašnje plate, minimalno oko 350.000, maksimalno oko 550.000 dinara, što je sve ukupno olakšalo budžet za 892.885.000 dinara).\nČak i ako se nikad ne dokaže osnovanost sumnji da je među njima bilo i onih koji su, zahvaljujući "pravim prijateljima", dobili posao u saveznoj administraciji samo mesec dana uoči isticanja roka za raskid radnog odnosa uz otpremninu i tako "zaradili" nekoliko hiljada eura, visina otpremnine daleko nadmašuje iznos kojim bi suvišni radnici neke "obične" firme mogli naplatiti duševnu bol zbog gubitka posla. Zanimljivosti radi, pravni osnov po kome su dodeljene otpremnine u za mnoge vrtoglavo visokom iznosu nalazi se u lex specialisu za radne odnose radnika u saveznoj administraciji iz 1978. godine – uprkos brojnim promenama od 90-ih naovamo, nije donesen novi zakon koji bi regulisao položaj zaposlenih u državnim organima.\nFUNKCIONERI: U slučaju ministara, njihovih savetnika i ostalih funkcionera, kojima dosadašnje nameštenje nije obezbeđivalo samo egzistenciju nego i politički uticaj, teško da se može govoriti o bezbolnom prosečnom ulasku u proces transformacije zajednice Srbije i Crne Gore. Gotovo je izvesno da će Goran Svilanović, dosadašnji ministar spoljnih poslova, i Zoran Živković, dosadašnji ministar policije, biti članovi budućeg petočlanog Saveta ministara, a Dragoljub Mićunović, dosadašnji predsednik Veća građana savezne skupštine, postati predsednik nove, jednodome Skupštine zajednice Srbije i Crne Gore. Ipak, njihovi budući mandati u zajednici sa manjim ovlašćenjima od dosadašnjih ne mogu se protumačiti kao "profitiranje" koje bi, u proseku, moglo da nadomesti gubitak sa kojim će se suočiti veći broj dosadašnjih funkcionera i članova njihovih kabineta.\nAko se izuzme predsednik Vojislav Koštunica ("Sa vlasti se odlazi, ali se na vlast i vraća."), ostali odlazeći funkcioneri i njihovi saradnici nerado govore o svojim planovima za budućnost, što se u političkoj javnosti bogato nadoknađuje pričama o distanciranju pojedinih dosadašnjih bliskih saradnika od funkcionera koji uskoro odlaze sa vlasti. Najveće interesovanje, kao i obično, vlada za "zdravstveno stanje" Koštuničinog kabineta, o čijem se uticaju u proteklom periodu poprilično pisalo. Prema rečima Nede Stanisavljević, šefa pres službe predsednika SRJ, nikakve promene u kabinetu još se nisu dogodile: "Svi smo i dalje tu i radimo svoj posao, kao što smo ga od početka radili, ne razmišljajući šta ćemo posle", kaže ona, dodajući da je "svako nešto radio pre formiranja kabineta, pa će raditi i posle".\nNOVI RASPORED: Oni, nešto običniji radnici saveznih organa, koji se nisu odlučili na sporazuman raskid radnog odnosa uz otpremninu (rok za prijavu za taj program istekao je 1. decembra 2002), još mogu da se nadaju da će za njih biti posla u znatno proređenim organima nove zajednice ili da će ih preuzeti Republika. Prema proceni Igora Jovičića, zamenika generalnog sekretara savezne vlade, republički organi mogli bi preuzeti oko 4500 ljudi, dok bi posao u organima državne zajednice moglo zadržati oko 3500 zaposlenih. Iako se taj broj (3500) prilično uklapa u najave pojedinih političara prema kojima će dosadašnja "glomazna savezna administracija biti smanjena za oko 6000 ljudi", Jovićić tvrdi da je to pogrešan pristup jer je, praktično, reč prvenstveno o preraspodeli nadležnosti i ljudi koji obavljaju poslove iz tih nadlženosti, a ne o smanjenju broja radnika finansiranih iz jednog od dva budžeta koje manje-više popunjava Srbija. Zamenik generalnog sekretara savezne vlade pri tom posebno ističe da su savezni organi i do sada bili vrlo restriktivno popunjavani – između 60 i 70 odsto od važeće sistematizacije radnih mesta. Kao primer Jovičić navodi pojedine zaista malobrojne organe – savezno ministarstvo za nacionalne manjine, recimo, zapošljava 12 ljudi, Ministarstvo pravde 55, Savezni zavod za intelektualnu svojinu 109, a Savezni zavod za mere i dragocenosti, sa svom pratećom logistikom koja pokriva teritoriju cele države, zapošljava 179.\nKonstruktori nove državne zajednice zamislili su da ona ima samo pet nadležnosti – za odbranu, spoljne poslove, ekonomske odnose sa inostranstvom, unutrašnju ekonomiju i zaštitu ljudskih i manjinskih prava. Postojaće i generalni sekretarijat Saveta ministara, sekretarijat za informisanje, služba za zajedničke poslove, avio-služba "i po potrebi druge službe". Onih 3500 ljudi koji će i dalje biti finansirani iz budžeta zajedničke države nalaziće se još i u nekim od manje pominjanih organa i službi, koji će, kako je predviđeno Zakonom o sprovođenju ustavne povelje, i dalje postojati na nivou zajednice, a to su: Savezni zavod za intelektualnu svojinu, Savezni zavod za standardizaciju, Savezni zavod za statistiku, Savezni hidrometeorološki zavod, Jugoslovensko akreditaciono telo, Savezna uprava za kontrolu letenja, Plovput Beograd, Plovput Bar, Jugoslovenski registar brodova Beograd, Jugoslovenski registar brodova Tivat, Arhiv Jugoslavije, Savezni zavod za biljne, životinjske i genetičke resurse i Muzej istorije naroda Jugoslavije.\nDaleko najbrojniji savezni organ – Savezna uprava carina (3152 zaposlena), ne naročito brojni Savezni devizni inspektorat (71 zaposlen), novoformirana i ne sasvim popunjena Savezna komisija za sprečavanje pranja novca i Savezna komisija za hartije od vrednosti i finansijsko tržište direktno nastavljaju sa radom kao organi Srbije. Neki drugi postojeći savezni organi praktično se dele po sektorima – primera radi, nadležnosti sektora pravosuđa iz sadašnjeg saveznog ministarstva pravde prelaze na nivo republika, dok će nadležnosti sektora za ljudska prava biti prebačene u buduće ministarstvo za zaštitu ljudskih i manjinskih prava. Teoretski, principom "izvršioci prate nadležnosti" trebalo bi da bude određena i poslovna budućnost zaposlenih u tim sektorima aktuelne savezne administracije.\nKONKURENCIJA: Šta se, međutim, dešava u slučajevima kad srodne nadležnosti već postoje na nivou republika, pa tako i zaposleni koji te poslove obavljaju? Jovičić precizno citira slovo Zakona o sprovođenju Ustavne povelje, koji kaže da će "istovremeno sa preuzimanjem poslova (organi Republike) preuzeti i zaposlene koji su na dan stupanja na snagu Ustavne povelje bili raspoređeni na radna mesta na kojima se obavljaju poslovi koji se preuzimaju, odnosno, koji su neposredno radili na tim poslovima".\nIpak, tu je i dodatak, iz koga je jasno da neće biti mesta za sve: "Zaposleni koji ne budu preuzeti u institucije državne zajednice ili državnih organa država članica ostvaruju prava iz radnog odnosa najduže godinu dana od dana prestanka potrebe za njihovim radom." Zaposleni u službama savezne administracije vrlo su svesni te odredbe i u neformalnim razgovorima strahuju da će najavljeno preuzimanje od strane republičkih organa u velikoj meri zavisiti od političkih opredeljenja, prijateljstava i drugih kategorija koje se u pravnim normativama obično ne pominju kao regularan uslov za dobijanje posla. Zabrinuti, u razgovorima o svojoj skorijoj budućnosti oni pominju i sasvim nezvaničnu najavu da će biti suočeni sa testovima iz opšteg upravnog postupka ili kancelarijskih poslova u republičkim organima uprave. Takvi testovi, prema njihovoj oceni, ne mogu izmeriti neke važne poslovne reference, kao što je iskustvo u poslovanju koje sadrži "međunarodni elemet" u kome, ubeđeni su, imaju prednost u odnosu na potencijalne konkurente za isto radno mesto iz aktuelnih republičkih organa.\nKongresni centar u parlamentu\nOd ukupno 131 zaposlenog u saveznom parlamentu, otpremninu je uzelo njih 19, kaže Milan Lučić, generalni sekretar saveznog parlamenta. Prema njegovim rečima, i pre odlaska ljudi koji su se odlučili za sporazuman raskid radnog odnosa uz otpremnine, jugoslovenski parlament imao je najmanje zaposlenih po jednom poslaniku u Evropi (dosadašnji, dvodomi parlament imao je 138 poslanika u Veću građana i 40 u Veću republika, dok će parlament zajednice Srbije i Crne Gore imati samo jedan dom sa 126 poslanika). U Evropi se, prema njegovim rečima, broj zaposlenih u parlamentima kreće od jedne (najčešće) do čak tri hiljade ljudi. Veliki broj zaposlenih nije samo odlika bogatih zemalja – rumunski parlament, recimo, ima čak 390 šofera, švedski nijednog (poslanici imaju pravo na refundiranje svih mogućih troškova javnog prevoza) a jugoslovenski šest (poslanici imaju pravo na prevoz od aerodroma do hotela ili od stana do parlamenta, dok su za sva druga korišćenja tih automobila potrebne posebne odluke). Pre dvadesetak godina, parlament SFRJ imao je 750 zaposlenih koji su opsluživali potrebe 308 delegata u dva doma.\nIako će nova zajednica imati znatno smanjen broj nadležnosti, budućem parlamentu predstoji drastična izmena zakonodavstva, neophodna za proces evropske integracije zemlje. To znači da obim posla ne samo da neće biti smanjen već će biti i dosta izmenjen, pa će parlament imati problema sa neodgovarajućom strukturom zaposlenih. Već sada je, paralelno sa dugotrajnim renoviranjem parlamenta, u toku uvođenje tehnoloških inovacija koje postojeći kadar nije u potpunosti u stanju da prati, iako su u poslednjih godinu i po dana gotovo svi zaposleni prošli obuku korišćenja računara i kurseve stranih jezika. Pomoć u obuci kadrova pružili su i neki evropski parlamenti, sa čijim se načinom rada upoznavalo dvadesetak radnika Skupštine SRJ.\nZaposlene u saveznoj skupštini čeka još jedno proširenje obima posla: zgrada saveznog parlamenta, prema nekim planovima, u budućnosti će dobiti i nove namene – kada tehničko modernizovanje bude u potpunosti završeno, reprezentativni objekat u centru grada dobiće i funkciju kongresnog centra. Prvi veliki takav skup mogao bi biti održan već na proleće.


Najskuplji stan u FBiH prodat u Sarajevu za 750 hiljada KM, najskuplja kuća u Neumu za 1,2 miliona KM - Zenicablog\nNajskuplji stan u FBiH prodat u Sarajevu za 750 hiljada KM, najskuplja kuća u Neumu za 1,2 miliona KM\nNajskuplji stan u FBiH prodat u Sarajevu za 750 hiljada KM, najskuplja kuća u Neumu za 1,2 miliona KM – Ukupan broj nekretnina koje su prodate u Federaciji BiH u 2019. godini je 16.228, dok ostvarena vrijednost iz kupoprodajnih ugovora iznosi 992.246.415 KM.\nPrema podacima Federalne uprave za geodetske i imovinsko-pravne odnose, najviše prometovane cijene stanova u Federaciji BiH su na području općina Centar Sarajevo, s rasponom cijena od 1.200 do 4.800 KM/m2 i Stari Grad, s rasponom cijena od 1.150 do 5.500 KM/m2.\nNajskuplji stan u Federaciji BiH prometovan u 2019. godini je na području općine Centar Sarajevo i njegova ukupna cijena je iznosila 750.000 KM.\nCijena najskuplje kuće s okućnicom u Federaciji BiH tokom 2019. godine iznosila je 1.212.614,60 KM na području općine Neum, korisne površine 145 m2 i 560 m2 ukupne površine zemljišta s objektom.\nU skladu s raspoloživim podacima prosječna cijena stana na sekundarnom tržištu (stara gradnja) u Federaciji BiH iznosi 1.600 KM/m2. Najveći obim prometa stanova u 2019. godini registriran je u Novom Sarajevu, Centru Sarajevo, Tuzli, Zenici i Mostaru.\nTokom prošle godine najskuplji prometovani poslovni prostor – lokal koštao je 12.000 KM/m2 u općini Stari Grad Sarajevo, a poslovni prostor – kancelarija 16.300 KM/m2 u općini Centar Sarajevo. Što se tiče garaža, najskuplje je prometovano garažno/parking mjesto na otvorenom i iznosi 3.040 KM/m2 na području općine Centar.\nProsječna cijena poljoprivrednog zemljišta na nivou Federacije BiH iznosi 2,60 KM/m2, minimalna cijena je ostvarena u općini Orašje i iznosi 0,11 KM/m2, a maksimalna u Gradu Bihaću i iznosi 13,0 KM/m2.\nUsporedbom broja pregleda podataka s javnog uvida u podatke registra cijena nekretnina i ostvarenih kupoprodaja u istom vremenskom periodu došlo se do zaključka da je najviše prometa ostvareno u aprilu, a najveći pregled podataka je ostvaren između marta i aprila 2019. godine.\nTagovibih fbih kuce nekretnine novac objekti placanje plate stanovi


Konferencija o buduænosti Balkana - 2002-04-12\nTim temama bavi se dvodnevne konferencije "Mir-buduænost Balkana", koju organizuje Fondacija za mir i rešavanje kriza, suorganizator je fondacija "Fridrih Ebert" a pokrovitelj Organizacija za evropsku bezbednost i saradnju. Cilj skupa je da se pokrenu nove inicijative za unapreðenje mira, saradnje i stabilnosti na Balkanu a veæ su se uvodnièari saglasili da jesvaki sukob na Balkanu potrebno rešavati na širem, regionalnom nivou.\nBivši predsednik Makedonije Kiro Gligorov ocenio je da balkanski narodi nisu u stanju da sami prevaziðu svoje unutrašnje probleme i da æe im u rešavanju kriza biti potrebna ekonomska, politièka i vojna pomoæ meðunarodnih organizacija. Na Balkanu moraju da postoje multietnièke, multikulturne i multireligijske države, kakve su oduvek i bile, istakao je Gligorov. Naslov ove konferencije me navodi na stid, mislim da bi trebali da se stide svi balkanski narodi i svi èasni ljudi zbog svega onoga što se dogodilo na našem poluostrvu u prošlih dvanaest godina, rekao je Gligorov.\nPotpredsednik srpske Vlade Nebojša Èoviæ ocenio je da bi moglo da se požuri sa takozvanim konaènim rešenjem za Kosovo i Metohiju i istakao da ne može da se doðe do održivog mira i trajnog rešenja pre ispunjenja odreðenih uslova meðu kojima je povratak u pokrajinu svih interno raseljenih i prognanih Srba i nealbanaca. Pre ulaska svih balkanski zemalja u Evropsku uniju za koje je potrebno ispunjenje mnogih teških uslova trebalo bi raditi na balkanskim integracijama. Stvaranje jedne zajednice ili makar carinske unije koja bi se uspešno starala o regionalnom miru i stabilnosti, o sveukupnom privrednom razvoju i odbrani jeste onaj meðukorak koji bi sve èlanice uèinio pripravnim i kvalifikovanim za ulazak u Evropu, rekao je Èoviæ.\nPomoænik jugoslovenskog šega diplomatije Jelica Miniæ istakla je da je regionalna i saradnja sa susednim zemljama jedan od prioriteta Jugoslavije, a hrvatski diplomata u okviru Pakta za stabilnost Jugoistoène Evrope Nives Malenica ocenila je da se region može radovati miru tek kada bude ostvarena bezbednost u okruženju, demokratski sistemi i socijalno blagostanje u državama. Zamenik šefa misije Organizacije za evropsku bezbednost i saradnju u Jugoslaviji Brus Kanig ocenio je da je u rešavanju krize u regionu neophodno uèešæe svih strana i kompromisno postizanje dogovora dijalogom. Zadatak svih je poštovanje razlièitosti, zakljuèio je Kanig.


Saša Ivakić | Savremena gimnazijaSavremena gimnazija\nSavetnik za informacione tehnologije\nProfesor informatike i računarstva Saša Ivakić je završio osnovne i master studije na Pedagoškom fakultetu, gde je proučavao savremene tehnologije u nastavi i učenju, a posebnu pažnju posvetio je proučavanju aplikativnog softvera u programiranoj nastavi. Doktorand je metodike razredne nastave informatike na Pedagoškom fakultetu, a bavi se i proučavanjem efikasnosti i efektivnosti raznih alata i tehnologija za učenje programiranja kod đaka u razrednoj nastavi. Saša je član Instituta za moderno obrazovanje, gde radi na implementaciji obrazovne tehnologije u nastavni proces.\nKao profesor u Savremenoj gimnaziji, Saša se trudi da kod učenika razvije kritičko, kreativno i algoritamsko mišljenje, ali i da ih nauči kako da efikasno koriste savremenu tehnologiju.\nU slobodno vreme svira gitaru, ali voli i da igra fudbal i Sony PlayStation.


U obrazloženju podrške, između ostalog, stoji i da Festival evropskog filma Palić nudi širok spektar aktivnosti rastućem broju publike kao i brojne kvalitetne prateće događaje. Geografska diverzifikacija filmova je velika i Festival vodi iskusan tim. Programi filmske edukacije fokusiraju se na mlade profesionalce i ima osnova da se nastavi sa programima za jačanje filmske pismenosti mlade publike. Festival je deo mreže Festivala evropskog filma (MIOB) i u procesu je njenog jačanja.\nKako je filmska i festivalska industrija snažno pogođena aktuelnom pandemijom virusa Covid-19, nadamo se da će se vrlo brzo steći uslovi da se program FEF Palić realizuje u planiranom obimu i predviđenom terminu. Budući da smo pripremljeni za modifikacije u skladu sa situacijom, obaveštavaćemo javnost o eventualnim promenama do kojih može doći.


Plata dovoljna samo za polovinu troškova\nby Admin on Tue 16 Jun 2009, 15:28\nProsječna netoplaća u RS za april mjesec iznosila je 786 KM • Prosječna plata u FBiH 797,97 KM...\nSindikalna potrošačka korpa za četvoročlanu porodicu u Republici Srpskoj u maju je koštala 1.567 KM i prosječna netoplaća ju je pokrivala sa svega 50 posto.\n„Prosječna netoplaća za april od 786 KM, koju su građani trošili u maju, mogla je pokriti 50 posto troškova sindikalne potrošačke korpe“, saopćio je danas Savez sindikata RS-a.\nMajska sindikalna potrošačka korpa jeftinija je za svega 2,9 KM od aprilske.\nNajveća izdvajanja išla su za hranu i to 583 KM, odnosno 37,2 posto vrijednosti sindikalne potrošačke korpe, zatim stanovanje i komunalne usluge 430 KM, odnosno 27,46 posto, za odjeću i obuću 157 KM ili 10,06 posto i za prijevoz 152 KM ili 9,69 posto.\nZa tekuće održavanje domaćinstva izdvajano je 100 KM ili 6,43 posto, za higijenu i njegu zdravlja 71 KM, ili 4,58 posto, dok su porodice u RS-u najmanje izdvajale za obrazovanje i kulturu - 71 KM, ili 4,55 posto vrijednosti sindikalne potrošačke korpe u maju.\nU FBiH prosječna plata 797 KM\nProsječna mjesečna isplaćena neto plaća po zaposlenom za april u Federaciji BiH iznosila je 797,97 KM, što je nominalno više za 0,3 posto u odnosu na mart.\nPrema posljednjim podacima Federalnog zavoda za statistiku, prosječna isplaćena neto plaća po zaposlenom za april je nominalno viša za 8,6 posto, a realno za 8,1 posto u odnosu na isti mjesec prethodne godine.\nProsječna mjesečna isplaćena bruto plaća po zaposlenom za april u Federaciji BiH je iznosila 1.213,11 KM, što je nominalno više za 0,4 posto u odnosu na mart.\nProsječna mjesečna isplaćena bruto plaća za april je nominalno viša za 12,2 posto, a realno za 11,8 posto u odnosu na isti mjesec prethodne godine.


Vesti online / Sport / Košarka / Kliperse deli korak do istorije kluba, Lebron uz zvuk sirene za 2:2\nKliperse deli korak do istorije kluba, Lebron uz zvuk sirene za 2:2\nKošarkaši Klipersa savladali su u Los Anđelesu Hjuston sa 128:95 i poveli sa 3:1 u polufinalnoj seriji plej ofa Zapadne konferencije NBA lige u kojoj se igra do četiri pobede.\nBriljirao: Deandre Džordan\nPrethodno, Klivlend je kao gost pobedio Čikago sa 86:84 i izjednačio rezultat na 2:2 u četvrtfinalnoj seriji Istočne konferencije.\nSa 26 poena i 17 skokova Deandre Džordan je predvodio Kliperse do trijumfa nad Hjustonom i približio ih na samo korak od polufinala. Ukoliko u utorak veče, u petoj utakmici polufinalne serije Klipersi pobede u Hjustonu, ostvariće najveći uspeh u klupskoj istoriji.\nUz Džordana u pobedničkom timu istakli su se Blejk Grifin sa 21 i Kris Pol sa 15 koševa, uz 12 asistencija.\nU poraženom Hjustonu bolji od ostalih bili su Džejms Harden sa 21 i Trevor Ariza sa 18 poena.\nKlivlend je do pobede u Čikagu i izjednačenja u seriji stigao košem Lebrona Džejmsa u poslednjim trenucima susreta.\nSa 25 poena, 14 skokova i osam asistencija Džejms je, bez ikakve sumnje, poneo najveći teret u svom timu u kojem su zapažen učinak imali još Timofej Mozgov sa 15 koševa i devet skokova, odnosno Džej Ar Smit sa 13 i Kajri Irving i Tristan Tompson koji su protivniku ubacili po 12 poena.\nNa suprotnoj strani Derik Rouz je pružio još jednu sjajnu partiju u kojoj je postigao 31 koš, a dobru epizodu imao je i Džimi Batler čiji je učinak na kraju susreta iznosio 19 poena i pet uhvaćenih lopti.\nNaredna utakmica, u Klivlendu, igraće se u noći između utorka i srede.\nKOŠARKA Čikago i Klipersi stekli prednost\nKOŠARKA NBA: Klivlend u finalu, Hjuston melje sa "Bradom" na klupi


Dok je većina zaječarskih klubova na zimskoj pauzi, odbojkašice Zaječara vredno treniraju i takmiče se u Prvoj B ligi Srbije. Posle prinudne pauze, koju je odredio Odbojkaški savez Srbije zbog velikog broja zaraženih igračica, vremena za predah nema. Valja nadoknaditi veliki broj utakmica, pa su izabranice Ivana Buce Tošića u januaru odigrale već tri utakmice.\nRaspored im nije išao na ruku, Zaječarke su sva tri puta gostovale i zabeležile učinak od jedne pobede i dva poraza, prenosi.\nNajpre su 5. januara gostovale lideru u Batajnici i poražene sa maksimalnih 3:0 u setovima, gde se objektivno i nije moglo više, pošto je reč o najboljem timu u ligi, koji nakon 12 odigranih mečeva ima 32 osvojena boda, pet više od prvih pratioca Valjeva i čak 10 više od trećeplasirane ekipe “Crno Bele 011”. I upravo je to bio naredni rival Zaječarki, a reč je o drugom timu beogradskog Partizana, a rezultat je bio istovetan onom u Batajnici. Ipak, pružen je jači otpor, a treći set su domaće pobedile na razliku, 28:26.\nNakon dva gostovanja u prestonici, izabranice trenera Tošića 16. januara su otputovale u Novi Sad, na megdan ekipi FOK-a, na kojoj su “iskalile” sav svoj bes i pokazale zavidni kvalitet, slavivši sa maksimalnih 0:3, po setovima 8:25, 15:25 i 21:25.\nUtakmica u Novom Sadu igrala se u okviru 12. kola Prve B lige Srbije, a odbojkašice Zaječara imaju i dalje dva meča manje i nalaze se na 6. mestu tabele sa 14 osvojenih bodova. Zaječarke nastavak prvenstva čekaju na sredini tabele, koja broji 12 klubova, od kojih će dva prvoplasirana obezbediti plasman u Prvu ligu, a dve poslednje ekipe napustiti ovaj rang takmičenja. Na začelju su trenutno “Smeč” iz Kragujevca sa 7 i Ruma sa 5 osvojenih bodova.